"Literatura este cea mai agreabilă formă de a ignora viaţa." 
Fernando Pessoa 

VOR APĂREA! 


Voi cei care nu cunoaşteţi 
Foamea, frigul sau durerea, 
Voi aceia ce vă nașteți 
Moştenind banii, puterea, 


Voi cei care-n loc de sânge 
Aveţi numai lăcomie 
Şi nu ştiţi ce-nseamn-a plânge; 
În voi viaţa nu e vie! 


Voi aţi subjugat o lume, 
Cu un fetiş, cu un mit: 
Zeul banului ce pune 
Numai gratii de granit. 


Aţi scos iadul la lumină, 
Amăgind că e frumos 
Şi-aţi pus, cu faţa senină, 
Spini pe fruntea lui Hristos. 


Pentru noi vreţi „resetare”, 
Vreţi să dezlegaţi atomul, 
Dar vă întrebaţi voi, oare 
Cât va mai rezista omul? 


Ne-aţi otrăvit aer, apă, 
Ne-aţi otrăvit şi mâncarea, 
În câmpii pământul crapă, 

Seacă râul, creşte marea, 


Ne-aţi otrăvit şi colinda, 
Sufletul 1-a uitat cântul, 
Ochii nu-i mai sunt oglinda, 
Nu v-ar mai răbda pământul! 


Cuvântul argeşean 


Veţi să ne stricaţi credința 
Băgând preoți la-nchisoare, 
Înrobind cu lanţ fiinţa 
Neamului născut din soare. 


Noi călcăm pământul nostru 
Făcând oale din străbuni; 
Voi furaţi ce nu-i al vostru 
Și dați înapoi minciuni. 


Pângăriți pâinea şi vinul, 
Trup şi sânge din Cel Sfânt; 
Ne lăsaţi durerea, chinul 
Şi doi metri de pământ. 


Ne duceţi către abis, 
Către negrul întuneric, 
Alungând din paradis 
Dor de doină și feeric. 


Spirit gol, închis în ramă, 
Ne vreţi în singurătate; 
Vindeţi pâine, circ şi teamă 
De Hristos şi libertate. 


Dar va veni ziua-n care 
Veţi da şi voi socoteală; 
Veţi simţi durere mare 
În trup, iar în suflet, boală. 


Nu va fi nimeni s-aline 
Suferinţa voastră grea; 
Pentru că nu aţi vrut bine, 
Chiar și mierea va fi rea. 


Neamul vostru va pieri 
Sfărâmat în patru vânturi; 
Zorii noi vor străluci 
Peste noile pământuri. 


Din a noastră sfântă viță 
Vor apărea generaţii, 
Având inimi în credință 
Şi un Domn, păstor de nații. 

Şi Gheorghe Mohor 


Scrisoare către 1. L. Caragiale 
Nene lancule, 

Îţi scriu să ştii şi dumneata ce se mai 
întâmplă în lumea pământească actuală. 
Personajele pe care le-ai creat, cu toate 
moravurile şi năravurile lor, încă există, e plină 
lumea de „farsori şi gogomani”, de indivizi cu 
înclinații mult mai dubioase: proxenetism, 
violuri, incest, pedofilie, consum şi trafic de 
droguri, alte asemenea fărădelegi. Printre ei, 
„Vampiri care sug sângele poporului”. Sunt 
supărat, nene lancule. S-a revizuit totul, dar... 
nu S-a schimbat nimic, nici măcar prin punctele 
esențiale. De fiecare dată, în preajma 
alegerilor, politicienii ne-au aburit cu minciuni 
şi gogoşele, şi-am rămas numai cu ele... 

Trăim în harababura unei „soțierăți fără 
prințipuri”, în care omul de rând se zbate ca 
peştele pe uscat, nevoit să plece pe meleaguri 
străine în căutarea altor rosturi de existenţă, iar 
îmbogățiţii, prin fraudă, înşelăciune, corupție şi 
alte mataprazlâcuri cumulează averi colosale, 
„din truda prostitului popor”, cum bine zicea 
Eminescu prin gura proletarului din poemul 
„Împărat şi proletar”. De aia se vâră unii în 
instituţii administrative şi în politică - 
incompetenţi în funcţii, dar pricepuţi în afaceri 
murdare. Nivelul de trai crește, dar nu se vede, 
industria „e puternică, e sublimă, dar...lipseşte 
cu desăvârşire”, vorba demagogului şantazist 
Caţavencu, din „Scrisoarea pierdută”. 
Agricultura, aşişderea.. 

„Tărişoara noastră” a devenit o veritabilă piaţă 
de desfacere a produselor străine, de la mărar şi 
pătrunjel, la brânză, carne, ouă şi alte produse 
necesare consumului casnic, multe dintre ele 
îmbibate cu substanţe chimice. 

De la „revoluţiune” încoace, s-au devastat mii 
de hectare de pădure, iar autorităţile nu pot opri 
masacrul. Cred că nici nu vor. E o mafie care 
lucrează dinlăuntrul şi din afara ţării. Trec 
maşini remorcate şi nestingherite, încărcate cu 


bușteni, dar ce buşteni! finisaţi şi prelucraţi. Îi 
întreabă cineva ceva pe transportatori? Aş! 
Topoarele străine sunt dotate cu cozile de topor 
româneşti! E strigător la cer, dar până aude 
Dumnezeu o să rămână munţii despuiaţi, iar noi, 
românii, fără scut de apărare împotriva 
deslănţuirii naturii, fără floră, fără faună. 

Când ne îmbolnăvim, nici mila Lui 
Dumnezeu nu ne mai salvează, nene lancule. Ne 
internăm în spitale de o boală, dobândim alta. 
Nu s-a mai construit nici un spital, nici măcar nu 
s-au zugrăvit cele existente, microbii, gândacii şi 
şobolanii trăind mai confortabil decât pacienţii 
sau amărâţii de prin canale şi boscheţi. 

Aş fi dorit să-ţi înveselesc sufletul, dar greul 
vieţii noastre: nedreptatea, hoția, corupția, 
inechitatea socială, nenorocirile care se abat pe 
capul omului de rând mă împiedică a face haz 
de necaz. Zice lumea că trăim ca-n ţara lui 
Papură-vodă. Nu-i adevărat! A fost o aşa secetă 
în vremea nefericitului domn Ștefăniță, fiul lui 
Vasile Lupu, că lumea se hrănea cu pită din 
papură, de unde şi porecla care i s-a atribuit 
nedrept. În fond, reformele sale erau mai 
democratice decât cele de astăzi. 

După vorbele dumitale, conform cărora 
„claritatea şi conciziunea formează stilul bun ”, 
închei epistola, rugându-mă lui Dumnezeu să-ţi 
ocrotească sufletul, iubite clasic şi actual scriitor 


al literaturii române. 
Al dumitale pe viață admirator, 
Gheorghe Mohor 
Vasile 
Ghiţescu 


GEORGE TOPÎRCEANU, neasemuitul scriitor român 
îndrăgit din clasele elementare şi până în prezent 


O întâmplare din perioada vieții mele de student 
la Facultatea de Filologie a făcut ca la primul examen, 
eram cum se zice „boboc”, subiectul principal să fie în 
cadrul cursului de Teoria Literaturii, elegia. Aici era în 

prim-plan sonctul lui M. Eminescu „Veneţia” (cu 
celebrele versuri „Nu-nvie morţii, e-n zadar, copile!”). 
Profesorul examinator era marele folclorist Gh. Vrabie. 
Atunci am afirmat, ca o opinie proprie, că accente 
elegiace întâlnim şi la Topîrceanu, citând din „Balada 
chiriaşului grăbit”: „Străine privelişti fugare/ Voi nu știți 
că-n inimă port/ O dulce mireasmă de floare,/ Parfumul 
trecutului mort...”, amintind şi opinia criticului literar 
Pompiliu Constantinescu: „Cine-l crede un fel de ghiduş, 
se înşeală amarnic.” Profesorul examinator a fost întru 
totul de acord cu opinia mea şi pe tot parcursul anilor 
studenției şi chiar după aceea, mi-a fost un apropiat 
îndrumător. 

Trebuie spus foarte clar şi cu convingere că 
timpul a confirmat valoarea operei lui G. Topîrceanu, 
critica literară românească confirmându-i valoarea. Numai 
simpla enumerare a unor titluri din opera sa ne produce o 
puternică impresie artistică, atât pentru poezie, cât şi 
pentru proză: „Balade vesele şi triste” (cu renumitele 
„rapsodii”), „Parodii originale” (ce titlu!..., ce pagini din 
diferiţi autori, ce referiri la autori celebri şi consacraţi, 
cum ar fi Tudor Arghezi cu „blestemele” sale, Demostene 
Botez, lon Minulescu cel cu „romanțele”, M. Codreanu cu 
sonetele, O. Goga, Otilia Cazimir, Cincinat Pavelescu cu 
epigramele sale şi mulţi, foarte mulţi alţii), „Migdale 
amare”, „Amintiri din luptele de la Turtucaia”, „În 
gheara lor” (din perioada prizonieratului în Bulgaria - 
Primul Război Mondial), „Pirin Planina”, „Scrisori fără 
adresă”, romanul neterminat (din nefericire) „Minunile 
Sfântului Sisoe”ș.a. 

Foarte corectă şi promptă rămâne critica literară de la 
„Viaţa românească” şi de la „Adevărul literar şi artistic” 
în studiile lui G. Ibrăileanu şi M. Ralea. 

Despre cărțile lui G.Topîrceanu se rostesc nu 
numai cronicarii, dar şi poeţii, precum Demostene Botez, 
iar mai târziu, devotata prietenă Otilia Cazimir (pe care 
am avut şansa şi bucuria să o cunosc personal în anul 
1955, la Piteşti, când eram elev în clasa a X-a la Liceul 
„N.Bălcescu”, redevenit, după 1990, „I.C.Brătianu”). 

Au existat şi opinii critice denigratoare (desigur, 
puţine şi încărcate de invidie), cum ar fi o formulare 
grosolană a lui Camil Petrescu, care l-a denumit 
„măscărici literar”... 

În mod elegant, dar nimicitor, G. Topîrceanu l-a nemurit 
cu o epigramă intitulată ironic: „În stil arhaic”, cu 
următorul conţinut: „De-un camion AVTOMOBILU/ 
Voind să mă ferescu/ Eu am călcat într-un CAMILU/ 
PETRESCU!” 

La prima vedere nu pare cine ştie ce, dar mi-am amintit 
ce-mi spunea în copilărie mama, cu privire la curăţenia 
încălțămintei: „Ai grijă, când intri în casă, să te ştergi bine 
pe picioare, că nu ştii pe unde și pe ce ai călcat!...” 
Comentariile sunt de prisos! 

Marele critic literar George Călinescu, referindu- 
se la „Balade”, surprinde cu intuiţia lui critică 
excepţională poezia naturii, fiorul solitudinii silvestre, 
simţul gravităţii şi al sublimului. Eugen Lovinescu afirmă 
şi el: „Nu cea mai bună, dar cea mai lustruită, cu un aer 
nemișcat de dioramă, ca scenele de iarnă din pictura 
olandeză, este „Balada Popii din Rudeni”, remarcabilă 
prin același mister al singurătăţii...” 


Opera literară a lui G.Topîrceanu pătrunde în 
sufletul cititorului şi rămâne acolo! Citiţi şi recitiţi pagini 
din scrierile sale! Veţi fi în mare câștig! 


AI PRor. DR. 


Theodor Damian 


Aşa pleci 


Ai trăit viaţa frumos 
cu bune şi rele 

mi se spune 

n-ai făcut tot ce-ai fi vrut 
te retragi de aici 
puțin câte puţin 
murmurând un cântec 
necunoscut 

precum cuvântul 

se retrage-n silabe 
silabele în litere 

şi literele în lut. 


ZA Nicolae Braniște 


Membru al L.S.R.-Argeş 


Regina veacului 


Când moare regina, plânge lumea 
Clovnii se bucură, drapelul e-n bernă 
Cântă fanfare, se schimbă vremea 
Big-Benul bate ritmul de priceasnă. 


Veac de regină-n ţinută de gală, 
Cu mers impecabil printre orori, 


În drumul la ceruri, universală 


Însinguraţi ne lasă de Sfinte Sărbători. 


Ca noi, muritori sunt şi monarhii, 
Capete încoronate urcate pe tronuri, 
Dinastii născute să aibă ierarhii, 
Popoare să conducă din amvonuri. 


Cu sânge albastru, închiși în palate, 
Trăgând draperii cu fir de aur, 
Lipsiţi de grija lumii dezbinate, 

Îşi cresc urmaşii ca pe-un tezaur. 


Plâng urmaşii, şi-au pierdut regina 
Zi de doliu pe-ntreg de pământ, 
Lacrimi de durere însoțesc lumina, 
Florile toamnei de pe mormânt. 


Toamna austeră 


Se lasă toamna peste câmpuri, 
Verdele pădurii veştejind, 

Pânză de păianjen acoperă chipuri, 
În raze de soare mici înnoptând. 


Plouă pe zări din nori plumburii, 
Stropi de mătase de bun gust, 
Picuri dulci pe cerul gurii, 

Din struguri copți storşi în must. 


Vânt pătimaş umblă prin crânguri, 
Din toamnă tăindu-şi felii, 

Flăcău hoinar prin anotimpuri, 
Desculț mergând în dorul lelii. 


Sună trompete să plece cocorii, 
În ţări mai calde, liniştite 
Tărâmuri în care se-ascund norii, 
Şi-n care nu sunt morţi subite. 


Nostalgici, nucii-şi scutură puii 
Viaţă solară cu ascunziş în miez, 
În auriul ei înveșmântaţi gutuii, 
Anunţă toamna austeră de crez. 


Plâns de stele 


Şi stelele plâng, uneori 
Când gloria le-mbată, 
Iar, ochii lor sclipitori, 
Lacrimi de fecioare arată. 


Şi-n constelații apar frustrări, 
Între planete mari, cu mici stele, 
Şi ele trecând prin încercări, 
Plutitoare-n ocean de mărgele. 


Şi ele au poveştile lor triste, 
Împliniri și dezamăgiri fireşti, 
Cu lacrimi scurse-n batiste, 

În zile și nopți cu trăiri lumești. 

Lăcrimează stele din galaxii, 
Stropi duioși dezrobitori, 
Cerul sfânt boltind cu iluzii, 
Din plâns înfiorat, uneori. 


Mirări 


Te miră, ce-a lăsat Dumnezeu, 
Călător, cu crucea pe pământ 
Pe aripi întinse de curcubeu, 
Cu fericire şi suferință de sfânt. 


Privind, te miră că ceru-i albastru 
Că noaptea stele apar deseori, 

Bolţi de gânduri zburate sihastru, 
După iubiri, în care să te-nfăşori. 


Nu-i de mirare că pe-alte cărări, 
Printre frustrări viaţa se scurge, 
Pe umeri purtând poveri de zări, 
Dimineţi s-apară, s-ai unde merge. 


Natura admiri, te miră făptura 
De răsărit de soare în pridvor, 
Cu rază de senin de topit ura, 
Te miră, că eşti simplu muritor. 


Păcat, timpul se scurge în pământ 
În gropi săpate-n etern de cimitire, 
Uitat pe cruci sfinte de mormânt, 
Cu gând să-nvie şi iar să respire. 


Vise frumoase 


Vise frumoase, unde v-aţi ascuns 
De soarele arzător şi ucigaș, 

Până la voi, greu era de-ajuns, 
Departe, în nopți de univers pătimaș. 


Dor ne e de voi şi de lumea voastră, 
Cu ochii-nchişi pe tărâm de basm, 
În lumi paralele pe planeta albastră, 
Fără gânduri şi clipe de marasm. 


Copiii ne ceartă că v-am alungat, 
Pe meleaguri străine, în pribegie 
În Orient de vis frumos cadenţat, 
Rătăcitor bogat prin altă galaxie. 


În gânduri, umblătoare nocturne 
Năluci ale vieții din visuri frumoase 
În voturi furate vă regăsim în urne, 
În amăgiri cotidiene spumoase. 


În bătaia puştii lăsate de viaţă, 
Gloanţe oarbe-ţi trec pe la ureche, 
Vise frumoase, iubiri şi speranță 
Pe lume însingurate, neperech 

> Christine Bernadette 


Rousseau 
Membră a Uniunii Scriitorilor din România 


Pur şi simplu ...Poeta. 


În  „Templierii lucrurilor simple”, 
Christine Rousseau adaugă stampelor sale 
imaginile muncii eterne, parcă dorind să nu se 
uite acele meşteşuguri făurite de om şi care la 
rândul lor l-au făurit pe el învrednicindu-l să 
transcendă mileniile-geamgiu, hamal, 
croitoreasă, sobar, cioplitor, băiat de prăvălie, 
morar, lustragiu, sacagiu. 

Omul adaugă mersului astrelor acea 
gestică eternă a faptului de a fi. lată-l, de 
exemplu pe lăptar: „„Lăptarul adăpostea în oalele 
lui/bătăile unor inimi albe, mici unduiri./Un 
mare trecător lăptarul,/ lăsând în urma lui o 
fiinţă a stelelor/ şi un cer ascuns în oale 
pământene.” 

Omul etern mai era călător, dogar, 
lumânărar, porcar, servitor, tăietor de lemne, 
vânător, tâmplar, cioban şi , mai ales, cioplitor al 
unor porți care închid sau deschid lumea 
statornicită împreună cu poezia în cer. 

Păstrând aceste texte dense, evocatoare, 
fotografice şi reportericeşti în adânc, ne 
întrebăm fără să vrem ca Jean-Claude Georges 
„Cine este Christine Rousseau? Reîncarnarea 
unui alchimist ?, o Preoteasă păstrătoare a unei 
religii de la origini, sau pur şi simplu ...Poeta?”” 


Olguţa lordache-critic literar 


CEL CE BUCIUMA 


Cel ce buciuma 

pe locul înverzit, 

pe sub coastele de aer ale mierlelor, 
inspira adânc, 

o dată, de doua ori, 

şi lemnul de sânger 

începea să şuiere. 

Înfloriţi, cireşii sălbatici 
coborau din cer plutind. 

Cel ce buciuma 

inspira mereu tot mai adânc 
ŞI simţea atunci 

polenul văilor 

îndepărtate. 

Ploile urmau 

turmele de oi botezate 

în răşina dimineţilor. 

Cel ce buciuma prin țesătura de ramuri 
a unui stejar înverzit, 
înverzitor de stele era, 

şi un suflet al lui îi răspundea 
de pe un alt deal, 

cu mult mai înalt. 


ŞATRA 


Oale de lut, 

sute de cepe 

împletite-n funie, 

ceaunul, 

iar soare, 

iar ploi... 

Coviltirul 

ca o pasăre 

cu aripile larg întinse, 
acoperind trupurile 

celor ce trăiau în cuibul căruţei. 
Caii îşi udau botul 

odată cu noaptea 

din roua plină de flori. 

Ceaunul ştia şi el întreaga poveste. 
Dar somnul îl îndemna 

să tacă. 


ROTAR 


O roată ca jumătatea miezului de nucă. 
O roată ce cânta împreună cu aerul. 

O roată vie, tânără, 

abia ieşită din mâna rotarului 

primea firul cărării, 


curgerea apei, 

pulsând, 

rostogolindu-se, 

luând cu ea 

praful, 

frunzele, 

ploaia... 

De multe ori mai bucuroasă 
decât praful, 

decât frunzele, 

decât ploaia... 

O roată ce cânta împreună cu aerul. 


ZIDITOR DE FÂNTÂNI 


O fântână liberă, 

o apă care tremura uşor 

la vederea oricărui chip, 

fie pasăre, 

fie aer plutind 

sau creangă înflorită. 

O linişte vie, 

o linişte de primăvară 

era în apa acestei fântâni, 

o linişte care-nflorea grădini. 
Un ziditor de fântâni 

a descoperit-o 

pe când ea, o apă liberă 

hrănea rădăcinile unei dimineţi, 
ale unui stejar, 

ale unei pajişti sălbatice. 
Mâinile lui au zidit 

din piatră un zid 

separând-o de nervurile pământului, 
de fiinţele şi glasurile lor roşiatice, 
dându-i libertatea 

de a avea păsări, 

lumină, 

scuturi de nori 

şi perdele de ploi, 

pe chipul ei mereu azuriu. 


CĂLĂTOR 


Călătorul vedea 

drumul acela încolțind 

ca mugurii primăvara. 

Cunoştea 

şerpuirile îndulcite ale potecilor, 
ale podurilor. Mlaştinile. 
Mlaştinile învăluitoare 

în aburul de nuferi galbeni 

al dimineţilor. 

Drumul avea 

pulsul călătorului, 

uneori toate emoțiile, 
tainele 

împărtăşite 

nucilor, cireşilor, plopilor 
veniți de departe 

pentru a fi mereu împreună. 


DOGAR 


Dogarul urmărea 

mersul ascuns al pădurii. 
Ştia întotdeauna 

locul în care un stejar 
sau un dud sălbatic 

îşi anunţa înverzirea. 
Alegea cu grijă, 

tăia, fierbea, lustruia 
fâşii de lemn 

ce alcătuiau mai târziu 
un butoi din anotimpuri, 
din secete, 

din văi făurite de fluturi, 
din vânt, 

din fluturări ale mâinilor 
întinse spre cupe pline. 


ÎN TĂCEREA BUCĂTĂRIEI 


O candelă stătea aprinsă la răsărit. 
Undeva, pe masă, 
cana era plină cu apă. 


Focul ardea în burtă 
o oală de pământ pusă la fiert. 


PORCAR 


Tuna. 

Ploaia venea pe câmpie. 
Porcii lui alb - rozalii 

se adăposteau 

sub primii stejari ai pădurii. 
Erau porci de mărgăritar 
veniţi parcă din alte lumi, 
porci ca perle sidefu, 
înconjurând de fiecare dată porcarul, 
în timpul furtunilor, 

cu râturile lor mirosind 

a pământ de ghindă încolțită. 

„Țe 

ZE 

SS" Vasile Munteanu 
Membru al L.S.R.-Argeş 


O ZI LA CASA LUI DICKENS 


(continuare din numărul anterior al revistei) 
- Ajunseserăm destul de greu, urmărind adresa 
pe care o notaserăm de la hotel: 48 Doghty St. 
Londra, după ce am schimbat două garnituri de 
metrou, întrebând câţiva trecători despre locaţia 
căutată, însă majoritatea ridicau din umeri, 
afirmând că nu ştiu. Am găsit până la urmă 
persoanele care nu numai că ne-au îndrumat, ci 
chiar ne-au însoţit o bucată de drum și de aici 
totul a fost simplu. 

Am coborât câteva trepte întunecoase și, 
deodată, ne-a trezit din visare explicaţia ghidei: 

- Aici se află câteva spații importante în 
fiecare casă, de necesitate vitală, cum ar fi: 
centrala termică, ce funcționa pe cărbuni şi 
asigura încălzirea centrală pentru cele patru etaje 
în zilele geroase de iarnă, spălătoria, unde am 
putut observa câteva bucăți masive de săpun 
asemănător săpunului de casă de la noi, celebra 
leşie din cenușă şi alte obiecte necesare într-o 
spălătorie, dar ce ne-a atras atenţia în mod 
deosebit şi ne-a încântat totodată a fost prezenţa 
într-o nișă mare de la subsol a unui butoi destul 
de măricel, menit a fi în permanenţă plin cu 
vinul cel 
mai bun. 

Ghida ne-a atenționat că-n acel butoi se 
găsea cel mai bun vin din Anglia. 

La toate şedinţele literare, toți invitaţii 
beneficiau de această minunată licoare, servită 
de servitori în cupe de cristal sau de argint, 
împreună cu cafele, lichioruri, coniacuri, 
dulcețuri, prăjituri. 

Serviciile erau exemplare şi se încadrau în 
parfumul muzelor care-i inspirau pe literați şi 
alți oameni de artă în anturajul unei cafenele 
aristocratice. 


Primii ani ai căsătoriei lui Dickens au fost 
foarte frumoşi, el fiind foarte îndrăgostit de soția 
sa, cu care a făcut 10 copii. Și-a revenit cu totul 
după ce a întâlnit-o în relația anterioară pe Maria 
Beadnell, care reprezentase pentru el o puternică 
decepție. 

Ce este de menţionat este faptul că fiecare 
etaj al acestei case are câte 3-4 camere, deservite 
de o scară în spirală. Dacă la subsol se afla 
spălătoria şi crama, la parter era un salon de 
primire, cu o mare bibliotecă, ce se poate vedea 
şi astăzi. Tot aici, la parter, se află și casa de 
bilete a muzeului. 

La etajul unu este un salon de primire 
pentru oaspeţi, supranumit şi salon literar și un 
salon de muzică şi lectură, de unde nu lipseau 
pianul, biroul, tablourile de valoare de pe perete, 
costumul de gală al lui Dickens, scaunele şi 
candelabrele de epocă. 

Se pare că exista şi o terasă de tip 
georgian pe care n-am putut s-o vizităm, fiind 
închisă. Tot aici se găsesc şi exemplare din 
primele ediţii ale lucrărilor lui Dickens și 
manuscrise originale. 

Singurul articol vestimentar cunoscut 
este costumul pe care scriitorul îl purta la 
diferite recepții, iar cea mai importantă ocazie a 
fost cea în care a fost prezentat, în 1870, 
prințului de Walles. 

La etajul doi era o mică sufragerie şi biroul 
cu atelierul de lucru al scriitorului, înzestrat, 
bineînțeles, cu foarte multe cărți. 

Apartamentele şi dormitoarele erau 
destinate numai familiei. Ele erau amplasate 
astfel: în partea stângă cum urcai pe scară, la 
etajul trei, erau două camere pentru el şi soţia sa, 
Catherine, iar în partea dreaptă a scării, tot la 
etajul trei, erau două camere în care locuia 
Mary, sora soției sale, în vârstă de 17 ani. 
Aceasta avea un rol complex şi multiplu. O ajuta 
permanent pe sora sa aflată mai tot timpul în 
stare de graviditate şi depresie, dar, totodată, 
nu-l neglija nici pe iubitul ei cumnat, alinându-i 
„suferinţele sentimentale” în totalitate. Între 
Charles Dickens și Mary, cumnata sa, s-a 
realizat o puternică legătură de prietenie și 
sentimentală. Când urca la etajul trei, de multe 
ori era nehotărât, neștiind în ce parte s-o ia: în 
stânga sau în dreapta. Ajunsese într-o situație 
din care să nu se mai poată redresa, nu se mai 
ferea nici măcar față de soţia sa care suferea în 
tăcere. 


Cuvântul argeşean 


Ghida ne explica cum, în acea frumoasă 
epocă victoriană, marele scriitor trăia practic cu 
ambele surori. A fost profund afectat când 
cumnata sa, Mary, a murit la o fragedă vârstă de 


tuberculoză. 


Aceasta a oferit sprijin enorm pentru sora 
sa şi pentru soţul ei, cu care era căsătorită. In 
acea vreme nu era ceva neobişnuit ca sora soției 


să locuiască și să ajute un cuplu proaspăt 


căsătorit. Dickens a iubit-o foarte mult pe Mary, 


dar boala ei cruntă a evoluat rapid şi a dus la 


deces în 1837. 
(va urma) 


Despre înţelepciune 


Cuvinte de-nţelepciune, proverbe şi sfaturi bunc, 
Vei învăţa mult din pilde, vei fi cineva în lume. 
O zicală japoneză, veche, ce-i de la străbuni: 
Cedează întotdeauna la cei proşti şi cei nebuni! 


Privind la trecut, în urmă, orice om se îngrijeşte 
De prezent, se tot frământă, de viitor se pregăteşte. 
Pesimistul se confruntă din şanse să aleagă două, 
Negreşit le va alege, totdeauna, pe-amândouă. 


Dacă nu poţi să-nduri răul, să trăieşti cum se cuvine, 
Nu vei mai putea ajunge ca să vezi când o fi bine. 

O persoană de-ţi vorbeşte de necazurile sale, 
Niciodată n-o vei crede, în bucuriile tale. 


Dacă-n bine nu se schimbă, atunci toată viaţa sa 
Precis trebuie s-aştepte că în rău se va schimba. 
Omenirea nu dispare, mulţi sunt oameni pe pământ, 


Dintre ei mulţi nu sunt oameni, cum s-ar spune ... 


cuvânt. 


Toţi oamenii sunt buni de-i priveşti din depărtare, 
Dumnezeu îi protejează pe săraci, păcatu-i mare. 
„Ca să nu se urce-n spate, nu te apleca prea tare!” 
Le spunea la sinagogă rabinul în gura mare. 


Două urechi şi o gură i-a fost omului sortit, 

Să asculte cât de multe, dar puţin e de vorbit. 
Niciodată nu fi dulce, că astfel te vor mânca, 
Nici să o faci pe amarul, deopotrivă - vor scuipa. 


Fereşte-te întotdeauna de berbec din faţa ta 

Şi de calul de la spate, şi de proşti, aşişderea. 

Nu uita să-ţi respecţi perna de lacrimi ce-a fost udată, 
Ea ţi-a fost unicul sprijin într-o viaţă tulburată. 


Cu cât e mai mică mintea, Esop ne spunea odată, 
Tot mai mare-i îngâmfarea care umple mintea toată. 
Când totul ţi-e împotrivă, dacă mergi cumva-nainte, 
Adevăratul curaj, chiar deodată se dezminte. 


Dacă stresul şi cu frica în boală sunt jumătate, 
Speranţa şi optimismul, în leac, sunt a doua parte. 
Ai încredere-n instinct, chiar de n-ai nici un motiv, 


de 


Totdeauna-i mai puternic dacă este primitiv. 
Prostie şi cu frustrare, cu multă inferioritate, 
Totdeauna combinate, duc la multă răutate. 


Din română la franceză, Cioran spunea mai în glumă, 
Treci de la o rugăciune, la contract ce te îndrumă. 


= 3 
SEE constantin Teodor 
Craifaleanu 


Balada vântului de toamnă 
Parodie după G. Topîrceanu 


S-a pornit întîi din joacă, 
Dintr-o neatenţie, 

Să se mai distreze-oleacă, 
Nu cu rea intenţie. 


A mişcat puţin o floare 
Ce cu multă graţie, 

S-a ferit de noua boare, 
Fără ostentaţie. 


S-a suit apoi pe-o tufă 
Şi-a-nceput s-o zgâlţâie, 
S-a legat şi de o rufă 

De pe-un gard ce scârţâie. 


Şi văzând că -n loc să-i scadă, 
Îi tot cresc puterile, 

A urcat mai sus să vadă 

Cât ţin depărtările. 


Şi-a plecat haihui prin lume 
Ignorând direcția, 

Făr-un scop precis, anume, 
Fără a şti lecţia. 


Şi dând peste tot bineţe, 
Se mira că florile 

Îi răspund, dar, cu tristeţe. 
Îi zâmbesc doar morile. 


Observând atâta teamă 
Că inspiră florilor, 


A început să ia seamă 
Şi la mersul norilor. 


lar ca să se-amuze-o clipă, 
Pe-un nor ca un fluture, 

Îl apucă de-o aripă 
Şi-ncepe să-l scuture. 


Apoi pleacă mai departe, 
Răscolind poienile, 
Făcându-și cruce de moarte 
Toate buruienile. 


Lângă-o gârlă mititică 
Face-o scurtă staţie, 
Un podeţ era, de frică, 
Să intre-n vibraţie. 


Într-o baltă-alăturată 
Broaştele orăcăie, 
lar o rață revoltată 
Dă din cap şi măcăle. 


Vrăbiuţele-şi dispută 
Sârma telegrafului, 

Doi cocoşi serioşi discută 
Originea prafului. 


Un arici, un ghem de ace, 
Plin de circumspecţie, 
Scoate capul din găoace 
Să facă inspecţie, 


Dar, văzând că nu-i prea scurtă 


Poala fustei vântului, 
Şi-a băgat nasul în burtă, 
Stând lipit pământului. 


Iar o vulpe, veşnic hoaţă, 
Cuib de şiretenie, 

Tot mai speră că-l înhaţă, 
Minţind cu smerenie, 


Că plecat-a vijelia 

De prin partea locului, 
Dar, el ştie şmecheria 
Şi regula jocului. 


Un stejar bătrân priveşte 
La puieţii neamului 
Şi-nţelept îi sfătuieşte 
S-aibă grija ramului, 


Însă ei nu-l ascultară 
Şi-au primit o lecţie... 
Apoi vântul pleacă iară, 
În altă direcţie. 

Şi spre munte, la cabană, 
Unde duc cărările, 

Se opreşte-un pic din goană 
Să scruteze zările... 


Apoi trece pe la stână 

Să anunţe oile 

Că-n cel mult o săptămână 
Vor începe ploile, 


Iară Baciul cu ciracii 

Stau la foc şi fluieră 

Şi în gând dau la toţi dracii 
Vântul care şuieră, 


Căci urmează despărţirea 
De aerul crestelor 

Şi-i aşteaptă cicălirea 
Soacrelor, nevestelor... 


Iară vântul pleacă-n zare 
Scuturând pădurile, 

De trosnesc cu voce tare 
Toate uscăturile... 


Simona Vasilescu 


Membru al L.S.R.-Argeş 


Pentru mine vine toamna 


Şi ce dacă vine toamna, 

Mie-mi place să respir 

Să adun din fânul verii tot ce-i cald, 
Să fac şi vin, 

Să mă urc în nucii falnici 
Care-aşteaptă scuturarea 

ŞI să-mping din scoică somnul 
Mângâiat pe tălpi cu marea 

Ce se leagănă şi ziua printre sori, 


lar noaptea cântă 
Aurită-n luna plină 


Cu privirea-i ca o sfântă. 
Pentru mine vine toamna 
Călătoare-n galaxie 
Într-o navă cât planeta, 
Gând la gând cu bucurie ! 


Fir cu fir 


Nu știu să cred în fire albe-n păr 
Sunt doar cristale răsărind în zori. 
Prealuminosul soare mi-a permis 
Să nasc iubirea fără remuşcări. 
Instinctul mă conduce prin lumină, 
Din buclele de trandafiri miresme 
Se-mpreunează simțurile treze 

Şi ne invită să trăim înalt, 
Vibraţii-n conștiință purtătoare 
De universuri jucăușe-n şir 

Cu entităţi ce fie—ntortochează, 
Fie simplifică extazul fir cu fir... 


Vrajă pentru altă lume 


Am renunţat la zgarde colorate, 

La jocurile vieţii din palate 

Şi ne-am unit dorinţe-n perspectivă, 
Ca sens în viață nouă şi activă! 

Şi închegaţi simţim o altă vrajă, 

Din gânduri noi care-nfloresc de strajă, 
Iar vidul împăcat printre volume, 

Ne lasă să visăm o altă lume! 


E firesc 


E normal să simţi tristețe, 
Ramuri care cad pe gene, 
E normal tot ce se-ntâmplă, 
Ca trezire care geme 

La dureri ce pleacă-ndată 
Dacă laşi să se dezlege. 
Mai aşteaptă să se stingă 
Clipa care nu-nţelege totul 
Doară dintr-un salt ! 

Fără grabă e poteca. 

Mai petrece lâng-o floare, 
Şi va trece din înalt 

Orice dură încercare ! 

E firesc să ştii că omul 
Are dreptul să respire ! 
Suflet care stai ca jarul, 
Spune şi priveşte-n tine, 
Stai în pace, unde darul 

E speranţa în mai bine ! 

Grai de limbă 
strămoșească 


O grădină-i limba noastră, înflorită şi eternă, 

De la daci şi de la Roma grăim azi limba maternă. 
Din ogor din brazdă crudă a crescut spre veşnicie, 
În hotarele străbune şi-n crez de statornicie. 


E divină, ancestrală, dar din Dacia străbună, 
Nesfrâșit izvor ce curge din a neamului fântână, 
Este limba mângâiată de Traian și Decebal 

În silabele romane, în blând grai fără egal. 


E miracol, e-ncântare, în simţire viu răsună, 
Clopoţel, comoară sfântă, veşnic dulce să rămână. 
Şi se-nalță spre mărire, tot mai sus, cu tot avântul, 
Facem sacră plecăciune la „Măria sa cuvântul”. 


Sună cornul adunarea, de pe vârful de Columnă, 

Pentru oastea vorbitoare în grai de limba romană. 
Azi uniți prin graiul nostru în simțiri și demnitate, 
Doar prin limbă se exprimă neamul , ca identitate. 


Așezat la noi cuvântul s-a-nălțat pe mândra scară, 
Grăim azi o limbă pură, modernă şi literară. 
Ne-ntinată, cristalină, fanion sfânt strămoșesc, 
Demnitate şi mândrie pentru neamul românesc. 


Este steag ce poartă stema pe catarge planetare, 

Aşezat la loc de cinste în latinele-i hotare. 

Şi se-nalță pe catargul cel mai nalt spre regăsire, 
Ca un vultur pe columnă consfinţind a ei zidire. 


Luminată-i limba astăzi, în accent fără egal, 
Poartă girul şi pecetea de simbol naţional. 

E comoară, e tezaur nesecat din vreme veche, 
Parafată de iluştri condeieri fără pereche. 


Din Letopiseţ se află despre cartea sfântă veche, 
Despre Creatorul lumii, de la Grigore Ureche. 
Cantemir, sclipire-a minţii, cronicar fără egal, 
Susţinea latinitatea limbii noastre din astral. 


Văcăreştii ori Goleștii, Creangă, Blaga, Topîrceanu, 
Bravi titani ai limbii noastre: Sadoveanu ori 
Rebreanu, 

Cu Nichita, Păunescu, Marin Preda, Călinescu, 

Şi cu alţi titani de-o limbă în frunte cu Eminescu. 


Astăzi limba înfloreşte ca şi florile de mai, 

Galaxie cu luceferi din latinul colţ de rai. 

E cinstire şi-nălțare limba noastră cea stăbună, 
Ne-nchinăm la mama noastră, „Literatura Română”. 


E icoană limba noastră, este fagure de miere, 
Este graiul ce dă viaţă, e o caldă mângâiere. 
Este darul de la ceruri de pe bolta cea cerească, 
E altar de închinare, La mulţi ani, să ne trăiască! 


Hai la târg, că e plăcere... 


Născut din negura vremii, târgul vechi numit talcioc, 
Unde-n alte zone târgul se cheamă și iarmaroc, 

E-un bazar cu vechi tradiţii, pentru unii e miracol, 
Cu o lume cam pestriță, târgul pare un spectacol. 


De-i treci poarta dimineaţa sub raza blândă de soare, 
Intri-n norul de fum negru cu miros de la grătare: 
Mici şi bere la vedere, fudulii, ceafă, momiţe, 

Cu surâs pe sub sprâncene de la faine chelneriţe. 


Atmosferă de spectacol, micul, berea-s la cătare. 
Cel mai tare la tarabe este cel cu „„micul mare”. 
Mustăcioși cu barba sură, negustori din vremi 
trecute, 

Glăsuiesc, prin voci dogite, cânturi doar de ei ştiute. 


La o masă-alăturată e vacarm de carusel, 

Toţi vorbesc, nimeni n-ascultă, ca la Turnul lui 
Babel. 

Zavaidoc îşi drege glasul de pe-un disc de difuzor, 
Admirată-i chelneriţa cu ochi negri şi breton. 


La o palmă depărtare, pe tarabe ponosite, 

Zac grămadă la vânzare lucruri vechi şi obosite, 
Din metal ori poleite, de prin casă adunate. 

La talcioc găseşti de toate: cuie strâmbe... roți 
pătrate... 


De-ai băut în tihnă berea şi te-apropii de-o tarabă, 
Poate vezi şi duci acasă, la consoartă, o podoabă; 
Cerceluşi, poate mărgele, unicate, cu patină, 
Colonie franţuzească cu parfum de briantină. 


Pentru tine, că nu-ți strică: o brichetă, un breloc, 

O potcoavă, o monedă purtătoare de noroc. 
Poate-o carte, o oglindă, un cuţit, un bibelou, 
Poate-ţi face chiar cu ochiul Mona Lisa din tablou. 


Pe o latură anume se-ncălzesc motoarele, 
Herghelii de cai-putere în lumina soarelui. 

„la maşina, ia maşina, e Germană, nu-i din China, 
E ca nouă, e de-afară, adusă pe roţi în vară!” 


Câte, câte şi mai câte... poate mii de exponate, 
Însă coala nu-mi permite să vi le înşir pe toate. 
Preţuri mici şi mari tentaţii, chilipiruri de trei lei 
Sar în ochi, poţi să şi cumperi şi ce vrei, şi ce nu 
vrei. 


Timpul zboară şi măsoară, negreşit repede trece, 
Cu gândul la chelneriță mai comanzi o bere rece... 
Şi te-ndrepţi spre casă vesel, relaxat şi jovial, 

Cu-n cadou sau cu-o poveste, în sânul familial. 


De ai ziua însorită, puţin chef şi voie bună, 
Hai la târg, că e plăcere, la sfârșit de săptămână! 


SI cihana Nanu 


Membru al L.S.R.-Argeş 


Când 


Când toamna vine, iar tu taci, 
Mi-e dor de vară şi de maci, 
Iar când frunza din pomi cade, 
Dorul de soare mă arde. 


Când suspină câte-o floare 
Sub rouă rece, mă doare, 

ŞI mi-e dor de curcubeie, 
Când vântul haina-și descheie. 


Când în cârduri păsări zboară, 
Strigătul lor mă-nfioară, 

Mi-e dor de greieri cu viori, 
Şi de noianele de flori. 


Când în tăcuta dimineaţă, 
Văd mantia groasă de ceaţă, 
Mi-e dor de fluturi argintii, 
De lanul galben, de câmpii. 

Când cerul plânge cu stropi reci, 
Şi tu, te pregăteşti să pleci, 

Mi-e dor de munte și de văi, 
Ş-un dor nebun de ochii tăi. 


Iar când seninu-i tulburat, 
Veşmântul toamnei deşirat, 
Şi frunza cere consolare, 
Mi-e dor de înspumata mare. 


Atunci când mă trezește în zori, 
Bizarul croncănit de ciori, 
Mi-e dor acut de libertate, 
Şi de o viaţă-n simplitate. 


Mi-e dor de prietenie, 

În nopţi lungi, cu insomnie, 
Parcă suntem tot mai singuri, 
În sticloasele amurguri, 

Şi-n a veşniciei ramă, 

Parcă totul se destramă. 


Z, ce, 
Ion Alexandru-Dâmbovnic 


A fs Y 


Ce vină am ...? 


Ce vină am că m-au născut părinții 
Şi, dându-mi dinţii, crunt m-au mai 
durut? 

Ce-s vinovat că-n scutecele minţii 
Din mii de fleacuri adunai trecut? 


Voit, ori nevoit, s-au strâns în creier 
Şi-nvălmăşite, când şi când, revin, 

De când, prin lumea asta, tot cutreier — 
Să fie vina mea acest destin? 


Ori ursitoarea — mai mereu buimacă — 
Şi-a pus în minte a-mi testa răbdarea — 

Când — gura vru vorbi, 1-a spus să tacă — 
Iar, eu visând, mi-a-năbuşit chemarea? 


Spre care zări, în zori, cântând cocoşul 
A căutat: spre răsărit? spre-apus? 
De-mi înşelă în vene sânge roșu 
Şi-amăgitoare visuri m-au sedus? 


Dorind să zbor, priveam spre cer cocorii 
Cum navigau, lăsând în urma lor 
Câmpii sub brumă,-n vânzoleală norii, 
Şi-n inima-mi neîmplinitul dor. 


M-a impregnat, s-a cuibărit în mine — 
Sunt robul lui? Mi-e umbră, de-l suport? 
Din zboru-ncătușat de gându-mi vine 
Răspunsul ce zvâcnea ca un resort: 


- Răchită plângătoare, şi destinul, 
Şi tu — în viața asta-ngemănaţi — 
V-aţi îmbătat cu visuri şi cu vinul, 
Deci împreună sunteţi vinovaţi. 


Convieţuire 


Neluând în seamă că vremea trece, 
Rămasă singură în vârf de munte, 
O bătrânică ziua-şi petrece 
Strângând în palme tâmple cărunte. 


Şi dorul, şi-amarul, le-ndură de-o viaţă — 
Trudeşte, tăcută, din zori până-n noapte, 
Sărmana, de timp şi de stei, se agaţă, 
Crescând o căpriţă ce-i dăruie lapte. 


Pe prispă, la soare, visând — o pisică 
Priveşte cum baba aduce un blid, 
Chemând un căţel botezat Azorică — 
Şi-n grabă-și alătură botul avid. 


Vedeţi cum o capră aşa generoasă 

E-n stare să sature doi nesătui? 
Bătrâna-i priveşte, zâmbind bucuroasă, 
Lăsând apoi ochii să-i umble haihui. 


Se-ntoarce la treburi - destule şi-aici: 
Frunzar cere capra, iar soba vrea lemne — 
Sub frunze găseşte un pui de arici 

S-adaugă, astfel, un suflet la masă 

Şi blidul cu lapte pe cei trei i-mpreună; 
Că nu-s dintr-o mamă, nicicum nu le 
pasă, 

Iar capra băbuţei, de lapte e bună. 


Căsuţa din bârne scrutează în zare, 
Spre piscul de munte și largul contur; 
Bătrâna păşeşte pe strâmta cărare 

Cu patru odrasle dresate-mprejur. 


Morală: 

Or fi dintr-o fabulă sau, poate, poveste, 
Şi capra, şi-ariciul, Azorică, motanul? 
Nu ştiu; îns,-acolo, aproape de creste, 
Cu toate-şi consum-o bătrână elanul. 
Deşi gârbovită şi grea 1-i povara, 
Asemenea dânsei-ar putea face ... Ţara. 


Ramona Enache 
Membru al L.S.R.-Argeş 


RĂTĂCIND ACEL MISTERIOS... 
Acel misterios, tu ești 
Mă pătrunzi şi mă defineșşti... 
Eşti a iubirii taină, 

Ce îmbracă o altfel de haină. 
Acel cu sufletul ascuns, 
Iubitul meu, tu eşti... 

Greu, dar nu imposibil de pătruns, 
În ale inimii tale fereşti. 
Acea enigmă greu de descifrat, 
Tu eşti iubitul meu, înflăcărat... 
Ai avut acel pitulat de iubire, 
lar eu ţi-am dăruit iubire 
Şi te-am scos din a ta fire. 

Tu ești umbra clandestină, 
De sămânţa iubirii plină... 
A iubirii noastre tulpină, 


e a Is a 


Acel misterios, 
Ce m-a întors... 
Şi pe faţă şi pe dos. 
De acestea, tu eşti vinovat 
Şi de faptul, că te-ai făcut greu de uitat. 


UNIVERSUL HALUCINAȚIILOR... 
Univers de halucinații, 
Dominat de ispite şi senzaţii... 

Ce stricaţi liniștea îndrăgostiților, 
Oaza de dor a iubiţilor. 

Ispitele, stimulent pentru plăcere, 
Căci ce e foc, ca focul piere... 
Simţurile ne sunt absente şi mute, 


Dorinţele sunt cele care cuibul, către ispite vor să şi-l 


mute. 
ŞI astfel decade în păcat, 
Cu trupul în dorinţe dezbrăcat... 
În agonie şi extaz amestecat 
Şi de pedeapsă şi piedici încercat. 
În faţa ispitelor este mai multă reacţie, 
Decât în fața iubirii din păcate... 
De alergia iubirii se face abstracție 
Şi astfel sufletele ne rămân goale şi uscate. 
Fugim de conţinut şi valoare 
Ne împiedicăm de calitate... 
Se preferă ale ispitelor cantitate 
Şi astfel nu mai vezi a inimii floare. 
Halucinaţii versus iluzii 
Sunt pentru oameni ce trec prin viaţă ca orbi şi 
surzii... 
Nu văd lumina şi dincolo de ea, 
Preferă praful şi mizeria. 
Universul halucinaţiilor 
Este iadul tentaţiilor... 
Ispite ce te ţin pe loc 
ȘI sufletul ţi-l sufoc. 
Te simţi în mreje captiv, 
În jocul lor eşti activ... 
Le eşti un copil adoptiv, 
La semnele lor receptiv. 
Blocat în al halucinațiilor univers 
Te scriu şi te eliberez în vers... 
Tu, cel pe care îl iubesc 
ŞI cu tine, prin foc și lacrimă mă contopesc. 
OPUNERE... 


Când în faţa iubirii te opui, 

Ai teama, că ei ai să te supui... 
Preferi să te revolţi şi să protestezi 
Decât iubirii să-i cedezi. 
Iubirii nu te mai opune 


Armele învaţă a le depune... 
Iubirea e a sufletului dimensiune, 
Ce transformă totul în acţiune. 
Cu cât mai mult te opui 
De obstacole şi piedici te loveşti... 
Nu reușești decât să te indispui 
ŞI să-ți închizi ale inimii ferești. 
Opunerea e un conflict inefabil, 
Pentru suflet epuizabil... 

Ce nu duce la nimic, 

Decât devii tu cu tine, inamic. 
Opunerea echivalentă cu autosabotarea 

Nu te lasă să-ți îngrijeşti cu iubire a inimii floarea... 


Opunerea înseamnă izolarea 
În faţa iubirii, în armură € înrolarea. 
Opunerea e o barieră, 
Între inimă și rațiune o ruptură... 
Nu-i înţelegi a sa manieră 
Şi nu-i cunoşti nici o scurtătură. 
Să te opui de ce? 
Dacă ai sentimente... 
Ele sunt un indice, 
Pentru inimă şi suflet medicamente. 
Să te opui de teamă, 
Tot te vor lua în seamă... 
Mai devreme sau mai târziu, 


Ce nu ştii e faptul, că ele îţi țin sufletul viu. 


Fri 


A 4| Traian Tăbârcea 
Membru al L.S.R.-Argeş 


Mi-ai luat întâi şi-ntii copilăria 
Stau şi mă-ntreb cu ce oi fi greşit 
De m-am trezit deodată văduvit, 
Ştiind că vieţii i-am plătit chiria ? 


Mi-ai luat cireşul negru din grădină 

În care mă urcam cuprins de frică 

Văzînd cum creanga parcă se ridică, 
Scăldată în a ochilor lumină. 

Şi boaba dule-amară mi-ai furat 

Chiar din mînuţe fine de copil, 
Te-ai strecurat hoțiş, tiptil, tiptil, 
Fără să te gîndeşti, te-ai strecurat. 


Mi-ai luat şi mure şi arşice chiar, 
Şi zarzărele crude puse-n poală, 

Lăsîndu-mi cămăşuţa ruptă goală 
Şi nu ştiu cui le-ai aruncat ca dar. 


Mi-ai adunat profesorii, pe toți, 

I-ai strîns să-ţi facă ţie-nvăţătură, 
Atunci cînd viaţa îmi era doar pură. 
Ce-ai vrut să îmi arăţi ? Că poţi ? 


Mi-ai smuls femeile din braţe uneori, 
Cînd le iubeam cu totul, disperat. 

De sufletu-mi zdrobit nu ţi-a păsat. 
Cît aş fi vrut atunci să ştiu că mori! 


Cînd le striveam în mine cu durere, 
Le miroseam ca pe o floare rară, 

Şi le gustam ca pe un vînt de seară 
Suflînd în a corăbiilor vele. 


De ce mi le-ai furat ? Şi un” le-ai dus ? 
Le-am căutat prin case părăsite, 

Prin amintiri, de vreme obosite. 
Şi-acuma taci ? Nimic nu ai de spus ? 


Nici cînd mă vezi că stau rănit la porți, 
Cu paşii scufundaţi în nemişcare, 
Privind atât de trist în depărtare, 

Cu gînduri tulburi şi cu ochii morţi ? 


De ce mi-ai luat odaia vieţii mele ? 
De ce mi-ai stins ţigarea de pe masă ? 
Cafeaua mi-ai vărsat-o lîngă casă, 

Iar clipele îmi par atît de grele. 


Am obosit de-atîtea întrebări 
Despre copii, profesori sau iubite, 
Despre dureri şi clipe fericite, 

Sau flori, iubiri, sau poate renunţări. 


Mai am atît să te întreb pe Tine, 

De ce atîtea mi-ai tot luat în viaţă, 
Dacă Tu ştii că îţi voi sta în faţă, 

O Doamne, cînd veni-voi pe la tine ? 


Cuvântul argeşean 


A urmat minunea întoarcerii apelor râului 


poa Marian Teodor Popescu lordan spre izvor în Ziua Bobotezei, când se 
Membrii al L,S.E=Arpeș botează Domnul nostru lisus Hristos. 


Mânăstire Călinesti Minuni în Grecia: 

ânăstirea ălinești a Ă , „ 

sa sa ag ” - la Mănăstirea Iviru din Sfântul Munte Athos 
Picior de Rai în inima 


am primit o putere sporită pentru 


argeșenilor nete Mă 
Interviu cu Părintele lorest Suma 5 ; SE aaa e A ui n ai 
piece - la Biserica ,, Sfântul Grigorie Palama ” din 


Tesalonic am primit putere aleasă pentru 
Rugăciune şi răbdare. 
Minuni în Rusia: 


M-T P: A devenit Tradiţie faptul ca - la Mormăntul Sfintei Cuvioase Matroana din 
la două săptămâni, să se săvârşească Sfântul Moscova am primit putere sporită de 


Maslu. Care este efectul asupra creştinilor? Rugăciune. 


(continuare din numărul anterior al revistei) 


Minuni în Ucraina: 

- la Kiev, sub Mănăstire, sunt Moaştele a două 
sute de Sfinţi, care au trăit în peşteri, având 
ca hrană Sfăntă Împărtășanie şi o prescură. 
Trecând pe la fiecare catacombă a Sfinţilor 
şi închinându-mă, ajungând în dreptul unui 
Sfânt loan, am primit o mireasmă puternică 
de esenţă de mir. 

Am fost impresionat de credinţa popoarelor 
rus şi ucrainean, de felul în care se 

prezentau şi participau la Slujbă: îmbrăcăminte 

decentă la toată partea femeiască, începănd 
de la copile de câţiva anişori. Aveau toţi 
atenţia concentrată la slujbă, fără comentarii 
şi deplasare în timpul acesteia. 

Bisericile au trei altare, cu trei programe de 
slujbă : 

- între orele şase şi opt dimineaţa în primul 
altar, aflat în mijloc şi destinat tineretului; 

- între orele opt şi zece dimineaţa în al doilea 
altar, aflat în stănga şi destinat adulților; 

- între orele zece şi douăsprezece dimineaţa în 
al treilea altar, aflat în dreapta şi destinat 
persoanelor vârstnice. 

În Italia am vizitat biserici catolice, printre 
care, Basilica Sfântul Petru, unde, pictura şi 
sculptura au fost executate de artişti 
celebri, printre care, Michelangelo 
Buonarotti.(27.03.2022, Călinești) 


P I: Efectul asupra creştinilor este benefic: 
vindecarea şi îndepărtarea bolilor, a tot 
lucrul rău, iertarea păcatelor şi întoarcerea 
grabnică la credinţă. Creștinii mărturisesc 
că dacă nu au 

participat consecutiv la două Slujbe ale 
Sfântului Maslu, viaţa li s-a întors invers, 
fiind supuşi multor ispite şi încercări 
neaşteptate. 

Mulţi credincioşi aduc mulțumiri pentru: 
Pomeniri, Slujbe, Taina Sfântului Maslu, 
toate însumate, schimbând în bine cursul 
multor vieţi. 

M-T P: La finalul fiecărei slujbe, creştinii sunt 
invitaţi la masă. S-a dus vestea că mâncarea 
este foarte bună, că totul este bine pregătit. 
Cum se săvârşesc toate acestea? 

PI: Cu Harul Duhului Sfânt, masa este 
binecuvântată, bogată, curat pregătită, după 
reţete tradiționale, în vase mari, la foc de 
lemne şi cu apă de izvor. 

M-T P: Ce ne puteţi mărturisi despre vizitele 
făcute la Ierusalim, la Sfântul Munte Athos, 
apoi în Rusia, Ucraina, Basarabia şi Italia ? 

P I: La Ierusalim, cea mai mare minune, văzută 
în direct, a fost pe Muntele Taborului, la 6 
August, Ziua Schimbării la Faţă a 
Domnului nostru lisus Hristos. Participând 
la Sfânta Liturghie, s-a pogorât instantaneu 
un nor alb, umed, peste toată suflarea 
omenească. Simţeam pe barbă picăturile din 
condensul vaporilor de apă. Şi cerul era 
senin. 

Concluzia este că tot ce scrie în Sfânta 
Evanghelie despre Ierusalim este adevărat şi 
totul se va produce la timpul cuvenit. 

Constantin Samoilă 


Din aminte coplăriei 

Vara, drumul de la Corbi la Poienărei, după ce terminam cursurile, câteodată 

lipsind de la ulima oră, Îl făceam cu pluta pe Râul Doamnei, până la joagărul 
boierului Vică Poenăreanu. Trebuia doar să așteptăm sosirea undei lacului, care, în 
drum, culegea toți buşenii. Sus, pe Muntele Zârna, era un lac de acumulare a 
izvoarelor are avea menirea de a mări debitul, aunei când porțile barajului se 
deschideau. Bușteni de brad curăţaţi de cepi prăvălii de prin scocurile adanci până 
în albia râului, erau purtați deseori într-o mare învălmăşeală până la Poienăkei, 
locul unde, cu ciocuri și tapine, rători specializați în ale corbănitulu îi 
„pescuiau'” și îi depozitau pentru a fi preluaţi în abrica ce funcţiona numai prin 

„hora apei Râului Doamnei, a joagărul lui Vică Poenăreanu, 

Nu pot uita perioada când eram elev a caselor I-IV în Şcoala din Poienărei, 

formată din cancelarie, sală lungă și o singură clasă mare, în care învățătorul 

preda simultan lecție ziniee celor peste 30 de elevi. Ce mare plăcere mi-a făcut 
prima zi de școală! Eram înarmat cu un ghiozdan țesut în război de mama, cu băleri 
tricolore, ae ca niște bete, în care nu aveam decât tăblița și condeiul, poate și un 
„sanduich” din două felii de mămăligă iptă pe plita sobei din tindă, unse cu 

untură și usturoi și o bucată de zahăr candel ce-mi aminteşte de ciocolata zifelor 
noastre, 

Găligani, pentru că așa le ziceam celor mai mari decât no, stăteau în spatele clase, 
iar cei mai mic și mai cuminţi erau ma aproape de tabla imensă, rezemată pe trei 
picioare. Pe o poliţă din stânga tablei se aflau rânduite, pe dimensiuni, darurile 
„Sfântului Nicolae” pentru copiii ce făceau măzbâti sau, erau mai grei de 
cap, Băncile, așezate pe două rânduri, aveau fiecare câte patru locuri, cu scobituri 
pentru fixarea călimării de cemeală a tocului cu peniță, a reionului și a 

condeiului, Tăbița din ardezie, cu ramă de lemn, o neam în ghiozdan și nu 0 
scotea decât la îndemnul învățătorului când făceam câte o dictare, sau socoteli 
aritmetice, 
Satul avea re învățători, pe domnii Dumitrescu, Drăgușanu și Popescu. Cele patru 
clase le-am parcurs cu toți ei. Orice zi de curs incepea cu rugăciunea „Tatăl 
nostru” și „ger, înzerașul meu” i să sfârșea cu „Trăiască Regele”, Nu pot să uit 
perioada de şoola al caselor V-VII când pe vreme ea sau bună, pe timp de iamă 
sau vară, impreună cu alți 7-8 colegi mai mar sau mai mici, făceam naveta pe Jos, 
circa 4 km, până la școala elementară din Corbi 
Aici, veneau și copii in Nucşoara, Sboghiești şi Galeș - Brăduleț. Atunci când 
vremea de iamă ea oare ea, mai rămânea la ntematul improvizat în câteva 
case din satul Cori, Îmi amintesc de oiamă cumplită, a amului  195I- 
1952, când au apărut haite de lupi veniţi dn Bulgaria, car au recul pe banchizele 
de oheaţă de pe Dunăre şi făceau ravagii printre animale, Într:o i, când ne 
intoreeam e la oală, după ce am urcat calarimul, aproape de Cireşel, ne-a fost 
dat să fim martorii cele mai groaznice scene dn viaţa mea de copil o femeie - Țaa 
Tinea - mal în vârstă, pe când se întorcea de la o prizenă care locuia „La Râu”, a 
fost ncolită de lupi, care au devorto pur și simplu. i mâncaseră gătu, pieptul și 
burta până a şolduri.. Mai erau doar picioarele pline de sânge și noroi, tăvălite prin 
zăpada inzoșiă. Opneile și ciorapi erau bine fxaţ pe nojte.. Alături, era furca de 
tors ruptă în și aer înoșii de sânge şi eiat Probabil e luptase cu haita 

pănă e uta ceda, Peste vo doă ze a ăs i apuc păn despe, 

- ocna la Șipot sub pădure, ri de vreo vină sau de vreun câine nesătul. Nu pot 


desene cesenimente de oază am sii no, copi, Azi leul ese marateu 0 


fată în beon, prin grija 


——— 

Ovidiu Ștefan Ciucă 


Membru al L.S.R.-Argeş 


Alegeri 


Trecând 

Peste o noapte uşoară, 
Ascult, șoptită 
Vocea de vioară... 
Trăim mărite stări, 
Suntem în energii 
Albastre prin visări, 

Hai hui purcedem. 

Trecând 

La altă noapte ușoară, 

In înălțimi accedem. 


Pentru toţi 


Mulţumim, dragi copaci, 
Sunteţi binecuvântaţi 
Împreună cu florile, 
Prieteni cu zorile, 

Firul ierbii vă susţine, 
Printre laude divine. 
TOT înseamnă împreună, 
Dragostea-i ca o cunună, 
Frumosul ne ocrotește, 
Aerul ne-nsufleţeşte. 
Țelul, dragostea, 
Ne-adună să primim 
Fără de teamă doar lumină 
Şi doar pace, 

Lumină orânduită 

Pentru viaţă fericită ! 


/ , 
Marius Ionescu 
Membru al 
LS. R.-Argeș 


ILUZIE DE IERI 


O voce a zilei de ieri 
Striga din amintiri 
In plină zi de azi 

Ca şi când ştia 
Tăcutul mâine 

Ce vor spune 

Bieţii profeţi 

al dimineții 


Ceva din ziua de ieri 
Plângea în tăcerea 
Zgomotosului azi 
Fără gură sa strige 
De păcatele 

zilelor fugite 

Fără perspectivă 

De întoarcere... 


Ceva din ziua de ieri 
şi-a strigat durerile 
până când 

a tăcut 

şi a murit!... 

Tăcerea 

Nu se iartă... 


ILUZIE CU FOC DE GHEAȚĂ 


Atunci când ai plecat, 
ai aprins în mine 

o candelă cu foc rece 
din lacrimile 

care-au rămas să mai stea 
în camera goală 

şi prăfuită 

a hotelului inimii, 

şi au stat 

şi au înghețat 

în veşnicia calendarului 
rupt şi uitat... 


**2 Dorina Mihai- Moise 
Membru al L.S.R.-Argeş 


a  FLORIDEIUBIRE 


Floarea dorului e de nenumărate soiuri, 
Fluturii iubirii zboară-n roiuri, 

Floarea se încinge într-un dans 

Cu vântul dulce de-nserat ! 


Flori de iubire sunt toate cărțile, 
Toate amintirile şi toate hărţile, 


Cuvântul argeşean 

Lumea € o şcoală în dar, 
Făcută de Duhul şcolar ! 


De aceea susură râurile, 

Şi crângurile înverzite voioşia o dau, 
De aceea cântă păsările. 

Şi ni se trimite ploaia-n dar ! 


Pe mări şi oceane suflă furtunile, 
Şi uneori şi aproape de țărm, 
Cad răpuse făpturile 

Ce din minte locul şi-l pierd ! 


Cum de răbdăm despărțirile, 
ŞI ne poartă gândul hoinar, 
Să ne lăsăm din viaţă iubirile 
Să plângă-n zadar ! 


Adunați deci ca roadă iertarea, 
Din care să vă puteţi împărtăşi, 
Căci de unul îi atinge onoarea, 
Oricum, cu toţii vom muri ! 


Plânsul fericiţilor ne fie călăuză 
Spre milostenie şi dar, 

Căci nicio minte ursuză 

Nu capătă har ! 


Voios a fost Domnul în tinereţile sale, 
Şi mândru la făptură şi chip, 

Mânios de păcatele tale, 

Dar din fire milos ! 


Fii şi tu, umană făptură, 
Demnă de darul Său, 

Nu cârti, nu fi slobod la gură, 
Şi nu te bucura de rău ! 


Flori de iubire atunci vor înflori 
La toate gesturile tale, 

La timp oricând te vei căi, 

ŞI vei fi plin de îndurare ! 


Când la rând vei aştepta, 
Nu te semeţi spre-a intra, 
Căci răbdând mult 

Te vei încununa ! 


Şi nu lăsa în veci cuvântul să-ţi scape, 
Din nebăgare de seamă te-oi scutura, 
Spre-a fi în tot şi în toate, 

Roada lui Christ, Via Sa ! 


8 Mihai-Moise 


Membru al L.S.R.-Argeş 


PUTEREA DE A TE SCHIMBA 


Într-o lume a viciilor şi idolatriei, 

Cu greu găseşti puterea de a te 

schimba, 

Doar Biserica mai face faţă isteriei, 

Unei societăţi care oricând poate sucomba ! 


Adu-ţi aminte, omule, căci ai o datorie, 
Pe-acest pământ ai venit cu un scop, 
Să faci din viaţa ta o mărturie, 

Trecând fără teamă al vămilor hop ! 


Şi dacă viaţa ta a fost păcătoasă, 

Că cine poate spune că n-a greşit ?! 
Încearcă să te-ndrepţi pe calea luminoasă, 
Ce duce la viaţa cea veşnică negreşit ! 


Ai întotdeauna cu tine un aliat, 

Fidel prieten şi întotdeauna săritor, 
Acela este lisus, Dumnezeu adevărat, 
Cel ce ne dă viaţă şi mântuire tuturor ! 


O lume și o societate în declin, 

Au adus păcatul la cote înalte, 

Răul a ajuns să facă din asta un festin, 
Minând bunătatea şi toate celelalte ! 


Schimbarea mai întâi în tine să o faci, 
Să cureţi sufletul de întinăciune, 
Numai aşa Domnului cert o să-i placi, 
Aducând prinos de mulţumire ! 


Uită răul făcut de aproapele, 
Întinde-i o mână la necaz, 

Nu închide şi nu odihni pleoapele, 
Ce-ţi vor schimba al vieţii macaz ! 


Toată viaţa e un drum al schimbării, 
Adeseori e nevoie de un nou început, 
Să găsim poteca şi aleea plimbării, 
De mână cu-al credinţei nobil scut ! 


Maica Domnului se roagă neîncetat, 
Pentru sufletele greu încercate, 

Ea aduce din cerul înalt înstelat 

O speranţă şi o rază a luminii neînserate ! 

“da 


Marina Pantazi 


Cugetare 


Într-o zi m-a sărutat 
Moartea pe umăr 

Era rece, plăcută şi liniștită 
Timpul încremenise și el o 
clipă 

Îngheat de sărutarea ei i 
lar copacii înfloriţi păreau şi mai fragezi 
Acea frăgezime a sufletelor de copii 

Ce sunt destinati sa îmbătrânească repede 
Alergaţi de timp pe cărările copilăriei. 


Iertare mamă 


Scumpă mamă, te rog iartă 

Pe al tău copil cu chef de ceartă 

Ce a uitat că l-ai crescut 

Cu mâinile tale l-ai susținut 

Şi când i-a fost mai greu 

În umbra lui ai stat 

Nopți nedormite ai adunat. 

Şiruri de lacrimi ţi-au căzut 

Când puiul tău era bolnav 

Şi nimeni nu a ştiut. 

Mai iartă-mi mamă răutatea 

De a te judeca şi nedreptatea 

De multe ori orbită de egoism 

Nu am remarcat al tău eroism 

La câte lucruri pentru mine ai renunțat 
Când ţi-a fost mai greu tot ai luptat . 
Azi când la rândul meu părinte sunt 
Te preţuiesc, eşti tot ce am mai sfânt. 


Pictură de Liliana Nanu 


— Gelu Ungureanu 


„Fiţi ascultători” 


TRANSFORMAREA RĂSPUNSURILOR. 
Uneori privesc neputincios 
cum se sfărâmă bucuriile; 
cum se izbesc de orice, 
răpuse de mârșăvii nebune. 
De obicei se-ntâmplă când 
cineva îţi dibuie cu meșteșug 
slăbiciunea, provocându-te 
absolut. 

Neîndoielnic, jaf pe faţă! 

Se vorbeşte în tăcere 

de universala alunecare — 
avem răspunsuri 
binecuvântate ce plutesc 

cu noi cu tot, 

în aceeași barcă, 

pe ape veşnic încruntate. 


NUMAI TINERII PÂNDESC 
Numai tinerii pândesc 
intrarea în eternitate, 

oferind cu zgârcenie 
dragostea lor 

ca pe o însuflețire prea puțin 
sacrificată. 

Numai ei aşteaptă-n schimb 
un țărm viitor, 

având înclinaţie spre 
meşteşugul îmbrățişării. 
Noi, cei de pe malul opus, 
privim spre catarge scălâmbe, 
medităm fără elan 

la statornicia rânduielilor 
mereu seduse-n van 

de-un spirit anonim. 


ÎNCĂ MAI SUNT NELOCUITE DESTINE 


Încă mai sunt nelocuite destine 
ce își vibrează puritatea; 
atunci noi înşine ne uimim 

cât de mult am greșit 
necunoscându-ne la timp 
iminentul început — 

sălaşul farmecului. 

Am remarcat doar chemarea (oferta grăbită) — 
am îmbrățișat 

această ambiguă valență 

cu o supunere demnă de milă. 
Căutăm pașaport pentru dreptate? 
Cine ne-ar compătimi? 

Lăsaţi-vă umbrele să se plimbe-n 
voie! 

Cel puţin acum să fim îngăduitori, 
şi-ncrezători în noile destine. 


PÂNĂ UNDE? 

Neștiind până unde ține 

hotarul răutăţii, nu pot 

să-mi controlez conduita, 
manifestând o oarecare 

disperare. 

Meandrele scăpate din priviri nu 
anunţă nimic nou; 

s-or fi schimbat perceptele dintâi? 
Un impuls lăuntric, mai puţin încordat, 
îmi dă ghes să merg înainte: 

îmi fac curaj spre acest adăpost 
ce se îndepărtează cu fiecare pas. 


A Aritina-Mihaela Ionescu 
ţii » VA LA 


Lumina ...Luminii 


Lumina s-a propagat din Cer 
Şi s-a născut 

Din Sfânta Fecioară 

Şi-a împăcat 

Făptura cu Dumnezeu. 

A dărâmat bariera 

De netrecut 

Între Lumea căzută 

Şi Dumnezeu! 

Prin moartea şi învierea Sa, 
Ne-a redat NEMURIREA! 


Maria Giurgiu 
Membru al L.S.R.-Argeş 

ENERGII DIN CREDINŢĂ 


E Crăciun şi ne ninge 
energii din credinţă, 
Spiritul Sfânt, veghetor! 
Limitările lumii 

Cern prin sită lumini 
Celeste 

Materia grea. 

În nesfârşită durere 

tinde 

Către transformări, 
Energii — pătimaşe. 
Dizolvă credinţa curată 
Gunoaiele lumii, 
Manipularea globală a ocultei 
Şi politrucilor aserviţi 

Se repede ca fiara turbată, 
Să ne sfărâme curajul 
Din sufletul ocrotit 

De sămânţa divină. 
Ascunsă-i magia credinţei 
În colinde, 

de menestreli-mesageri, 
Sufletul plutește 

peste ruina lui Ieri, 

Azi îl macină zâmbitor 
Libertatea-l hrăneşte. 

- Ne insufli ISUSE, 

din forţele tale celeste 

În noaptea tăcută, 

Cu parfumu-i de brad, 
Duhul tău misterios. 

- Naşterea lui Isus Cristos! 


STEAUA DIN VIS 


-Am visat într-o noapte 
spiritul stelei moarte 

cum deschidea ochii 

Şi-mi vorbea: 

„M-ai ucis odată 

pentru-o iubire blestemată, 
am pierit cu sufletul tău 
într-un naufragiu! 

Renăscută din pântecul beznei 
ţi-am adus în dar 

o filă albă 
să scrii pe cerul tău 
o altă poveste! 
Eu sunt lumina din idee 
versul poemului imortal 
sunt din sufletul tău 
o scânteie, 
călăuză a inimii spre Lumină! 


-Mereu 

Te- am dus de mână 

afară din eternitatea beznei. 
De ce mă încătuşezi iar şi iar 
în aceeaşi închisoare 

a unui gând strâmt? 

Te aşteaptă afară 

Oceanul, 

să te reverşi... 

stea a imensităţii! 

-Întinde mâna doar cu credinţă 
ŞI primeşti! 


Nae Stancu 


Love Story 


Tare frumos viaţa mi-ai bucurat; 
Eu mai puriu, iar tu puştoaică... 
Şi-mi amintesc de amorul tău curat, 
Când plătesc ratele la bancă. 


Enigmă la catafalc 


De ce-a murit, nu pot să spun! 
Eu îl ştiu vesel, bând, mâncând... 
Părea că e sănătos tun, 

Lua şi viagra când şi când. 


La pensie 


Scurt mi-e pasul, nu mai am nerv 
Şi cam fug damele de mine, 
Auzul mi-e mai slab, observ 

Şi văd că nici nu mai văd bine! 


Prevenţie 


Doamne, când o văd cu fusta scurtă 
Şi goluţă pe apetisantu-i sân, 

Nu mă duce pe mine în ispită, 

Că acolo rămân! 


” Mifiaela Bujor 


i 
La uşa Raiului 


Atunci când mă iubeam cu vântul 

Un foc mă-nconjura şi mă-ncălzea. 
Reavăn era pământu-n preajma mea, 
C-aş fi trăit aşa, mult timp de-a rândul. 
Dar m-am iubit, apoi, cu soarele... 

Îmi era bine la umbra razelor sale, 
Florile toate îmi înfloreau în cale, 

Şi din roua lor se înmulțeau izvoarele. 
Când m-am iubit, mai târziu, cu luna 
M-au invidiat toate stelele Cerului, 

Dar nu-mi păsa. Numai că la ușa Raiului 
Mi se cerea înc-o iubire...numai una. 
Te-am întâlnit pe tine, ca-ntr-un vis... 
Cu braţele din iarbă crudă m-ai cuprins 
Şi în petale parfumate tu mi-ai stins 

Tot dorul, urcând, apoi, cu mine-n Paradis. 


Intr-o zi 


Într-o zi o să plec 

Şi o să iau cu mine doar iubiri... 
Mi-e sufletul plin, dar, totuşi mi-e sec, 
Şi port ce mi-e drag, în priviri. 
Aici pe pământ mă doare... 

Mă doare chiar și roua curată, 
Mă doare suspinul din mare 

Şi ce n-am trăit niciodată: 

Să curg la un loc cu izvorul, 

Să ard, măcar, cu o rază de soare, 
Să torc din iubire fuiorul, 
Curcubeului să-i fiu culoare. 


Voi pleca într-o zi, c-aşa-i firea, 
Aşteptând, doar tu, să mă răsfeți 
Şi de-ți este curată iubirea 


Poate mai rămân preţ de vreo două-trei vieți. 

Singură 


Mi-aş agăța gândul de mugurul dulce 
Al razei de lună ce vrea să se culce 

Cu capul în sânul ploii de primăvară. 
Eu s-adorm cu ea, să mă trezesc vioară 
Cu corzi dintr-un surâs suav de dor 

Şi cu arcuş din susur de izvor. 


Singură, n-aş putea cânta niciun refren, măcar, 

Şi-o umbră de celest scripcar 

Şi-a strecurat degetele și a ciupit uşor 

O coardă a sufletului meu, ce a-nceput să cânte...fior 
De bucurie a tresărit din inima ta caldă. 

De-atunci a mea inimă în dor şi-n Rai se scaldă. 


"*” Victor Panduru 
Membru al L.S.R.-Argeş 


OPRELIŞTEA 
Fragment din romanul 
istoric CARTIRUIREA 


În holul larg al intrării, cu pereţii plini de 
portretele țepene, pictate în ulei, ale unor vechi 
fisolgăbirăi,  destoinici funcționari imperiali, 
Abrudan se aşeză pe canapeaua lungă şi, după ce îi 
privi rece, intră într-o așteptare sâcâitoare, care-i 
zvoni totuși gânduri bune, când își dădu seama că 
figurile venite din vremuri erau parcă prinse de 
leşuială în topiri, într-o pornire spre ducă. Se lăsă 
slobod nădejdiilor că soarta urmașilor ce-i aveau 
zugrăviţii între rame va fi una de ţinut necazuri de 
mână. Închina adânc o rugăciune nevăzută și nu 
ostenea să-și poarte singur răspunsuri, convins că 
pânzăria chipurilor care-l împrejmuiau, gârbovite de 
păcate, în truda la ticăloşia atâtor ani cu agoniseli de 
ocară, smulse din obida supuşilor de care aduceau 
aminte, se va topi în schilodirile blestemelor. 

Tocmai când căuta mai mult să-şi 
prăpădească aşteptarea, gândind la tot felul de 
închipuiri, uşa calemului se deschise bezmetic și o 
doamnă cu vânturar în mână plecă grăbită spre ieşire 
fără să-l bage în seamă, condusă cu înclinări de un 
odăieş, care, de cum sfârşi linguşeala pe lângă ea, se 
întoarse, și îi lepădă poruncă să intre la fisolgăbirău. 
Chipurile, binevoitor, când trecu pe lângă el prin 
anticameră, îi şopti să nu aibă mintea bătută de 
uscăciune, că doar bântuit de vorbe cu belşug de 
înțelepciune poate să scape de harabnic. 

Îmbrăcat în redingota păcurie, cu poale nu 
prea lungi, încheiată la două rânduri de nasturi, pe 
care îşi atârnase câteva decoraţii imperiale, 
fisolgăbirăul Salacz, osos şi firatic, cu chip tras, pe 
care înțepeni un zâmbet fățarnic, se ridică de pe jilţ, 
îi întinse ceremonios mâna, poftindu-l să ia loc pe 
sofaua turcească alăturată, după care își aprinse 
ţigara înțepenită bine într-un portțigaret lung de 
chihlimbar prăzuliu. Pus pe discurs de amabilități cu 
argumentări, porni repede să-l perie cu vorbe despre 
rolul pe care puteau să-l aibă oamenii de elită ca el 
în chibzuirea luării măsurilor deştepte, pentru 
vremuri de cumpănă, după cum erau cele prin care 
treceau. Îi turui că oamenii asemenea lui, trebuie să 
reprezinte însăşi garanţia stăpânirii de drept în 
Ardeal a coroanei sfântului Ștefan, singura care, 
pentru tihnă, poate să fărâme detrimentele tuturor 
celor care nu sunt maghiari, din nefericire, căpițate 
mult în ani prin proastă chibzuinţă, şi pentru asta, 
atât el, cât și alți înalți funcționari regali își vor pune, 
cât de curând, fără preget, multă cenuşă în cap. 
Tradiţia hunică şi turanică a misiunii istorice 
maghiare nu trebuie fărâmată, își hrănea el sâcâitor 
chibzuința, numai că mintea îi rostogolea rău ceţuri 
Şi, prinzându-l în priviri pe Abrudan, se opri brusc, 
neliniștit că ar putea să fie crezut că una spune, dar 
alta e pregătit să facă. Înţepeni pe jilţ încurcat, pus 
să-şi jugrăvească pe față o satisfacție apăsată, doar că 
amintirile când tăgăduise în atâtea întâlniri eșuate 
dreptul băștinașilor să-şi facă slobozi cârmuirea după 
datinile moştenite din veacuri îl troieni. Mai toate 
întâlnirile  sfârşiseră cu protestele scrise ale 
românilor înaintate guvernului sau ministrului 
Afacerilor Dinlăuntru. Câteva clipe, amândoi se 
amănunțţiră în tăcere, pătrunși de înțelepciunea că ura 
naşte ură, aşa cum prigoana pritoceşte revoltă, într-o 
cârdăşie aspră cu anarhia, ca atunci când, după 
întrunirea aranjată în târgul de sâmbătă, unde venea 
lume multă de prin satele apropiate, se ceruse 
împărțirea pământurilor grofești. 

Fisolgăbirăul încercă din nou să-l privească 
lămuritor, dar cântări că discuţia poate ajunge plină 
de ură şi, de frica greșelilor, vârât neghiob în ele, 
ezită să mai fie afabil, după care, cu dispreţ suveran, 
trecu la ţinut o lungă morală, convins că nu-l poate 
trage din îndărătnicie, până când, la o vreme, 
Abrudan îl lăsă cu vorbele neisprăvite: „Nu vreţi să 
acceptaţi adevărul, domnule fisolgăbirău. Sau îl 
acceptaţi şi vă cuprinde teama! Trecerea noastră, a 
românilor, prin restrişti se gată! Armata română e 
adunată din nou. În curând, vine peste munţi!” 

ş Silvia Giurgiu 


Membru al L.S.R.-Argeş 


Imprundenţa iubirii 
(proză scurtă) 


Într-o după amiază de toamnă, hoinăream 
visătoare pe cărările pădurilor, pe care le străbăteam 
zi de zi, în drumul meu către şcoală, îmbătându-mi 
sufletul cu frumuseţea inegalabilă a naturii, care își 
schimba înfăţişarea de la o zi la alta, cu ușurința unui 
cameleon. Culorile ei, rezonau cu stările mele 
emoționale, care mă ameţeau cu intensitatea și 
diversitatea lor. Eram prin clasa a şaptea şi mă 
îndrăgostisem si eu de un băiat. Nu prea îmi era clar, 
ce însemna asta, dar descopeream cu stupoare şi 
emoție din răvaşele de iubire, pe care le primeam 
prin tot felul de mesageri. Le citeam cu ochii măriţi 
de curiozitate şi spaimă, iar declaraţiile lui 
înflăcărate mă contrariau și mă îngrijorau, mai mult, 
decât îmi făceau plăcere. Nu știam, cum să gestionez 
fervoarea cu care mă asalta şi îmi era de-a dreptul 
frică de insistența cu care mă căuta. 

Era prin anul doi de liceu şi erau îndrăgostite 
de el toate puştoaicele din sat. Probabil, că mai mult 
faptul acesta m-a convins, să-i accept prietenia. Deși, 
din punct de vedere fizic arătam ca o domnişoară 
sadea, mintea mea era preocupată încă de șşotron, 
săritul coardei, bătutul mingii pe islaz şi multe alte 
jocuri ale copilăriei. 

Dar când m-a invitat la „cinema”, la căminul 
cultural din cadrul școlii generale din localitate, a 
fost evenimentul vieţii mele. Am văzut Vraciul, dar e 
mult spus, „am văzut”!... Eu, nu am văzut nimic 
altceva, decât steluţele şi inimioarele colorate, ce 
pluteau de colo-colo, prin umila sală de cinema 
improvizată. Atunci m-am îndrăgostit până peste 
urechi de frumosul meu cavaler. Tot atunci am 
descoperit că mâinile mele deveneau adevărați 
conductori electrici, când le atingeau pe ale lui, iar 
inima trepida nebunește, când buzele lui îmi atingeau 
părul. Eram tare mândră de atenţiile lui şi simţeam 

invidia celorlalte, fete ca pe un stimulent de creștere 
Şi evoluţie, care mă propulsa direct în adolescenţă. 
Din ziua aceea, am început să-i răspund la scrisori şi 
mi-am descoperit nişte abilităţi creative 
extraordinare, de a căror existenţă nu ştiam. 

Tot atunci, am aflat că sunt frumoasă și am 
descoperit necesitatea oglinzii. El mi-o repeta de zeci 
de ori pe zi, încât am luat-o foarte în serios. Astfel, 
am trezit bănuielile mamei, care a început să mă 
controleze cu o rigurozitate îngrijorătoare. 

- Fată, ce tot caută Victor pe la poarta noastră, 
mereu? Parcă şi-a pierdut năravul pe aci! Nu 
cumva!... se dumiri ea, deodată, plesnindu-și o palmă 
peste frunte. Vezi că te jumulesc, de nu te vezi! 
Vezi-ţi de școală! Nu începe, să te uiţi după băieți de 
acu, că ai încurcat-o! 

- Ce ai mamă? m-am ,, îngrozit” eu ipocrită, făcând 
pe indignata. Cum poţi, să crezi așa ceva, despre 
mine? Am crescut şi eu, în caz că nu ai observat şi e 
normal, să am mai multă grija de mine! Fetele din 
clasa mea sunt cochete, se mai şi machiază, câte 
unele, au uniforme noi şi lucruri frumoase! Eu mă 
duc la şcoală cu acelaşi ghiozdan din clasa a cincea, 
cu pantofii aia cu catarame, caraghioşi şi ponosiţi, 
care mi-au rămas şi mici pe deasupra şi mă obligi să 
port şi acum codițe cu fundiţe! Parcă sunt... Lizuca! 
Mama m-a privit câteva clipe surprinsă, apoi mi-a 
întors spatele bombănind, cum îi era obiceiul: 
„Lizuca? Hm, cine o mai fi şi asta? I-auzi frate, la 
ea!” Dar din ziua aceea, bănuielile mamei s-au cam 
stins, eclipsate strategic de reproşurile mele. 

De atunci, umblam cu mare băgare de seamă 
amândoi şi mă aştepta seara în faţa şcolii, după ce 
ieşeam de la ore, deşi eram nevoiți să suportăm toate 
tachinările colegilor mei, mai ales ale celor de sex 
masculin, care deveniseră surprinzător de geloşi şi 
conştienţi de existența mea. Până atunci, singurele 
lucruri care îi atrăgeau, erau codiţele mele, de care 
adorau să mă tragă în timpul orelor, tocmai pentru că 
nu puteam să ripostez, în niciun fel. Ştiau ei bine, că 
până la următoarea pauză îmi mai trecea mânia, iar 
setea de răzbunare se mai domolea oarecum, deși nu 
se stingea niciodată de tot. 

Suportau consecințele cu demnitate şi îşi purtau 
vânătăile ca pe nişte trofee de război, fără se se 
plângă prea mult. Dacă nu s-ar fi scandalizat mamele 
lor, când le descopereau şi nu ar dat fuga la mama să 
mă reclame, socotelile dintre noi ar fi fost fair play. 
Dar, de când cu idila cu acel băiat, străin de şcoala și 
localitatea noastră, competiția pentru atenţia mea 
devenise îngrijorătoare. Ghiozdanul şi caietele îmi 
erau vandalizate constant, în căutare de răvaşe de 
iubire. Aveam mare grijă să nu cadă vreunul în 
ghearele lor, dar într-o bună zi, când în urma unei 
contradicții dintre noi, Victor mi-a scris un bileţel, pe 
care mi l-a trimis printr-un coleg de școală din 

clasele mai mici, îngrijorat de supărarea mea, 
inevitabilul s-a produs. 

Nefericitul curier a fost identificat de către „miliţia” 
clasei a șaptea şi deposedat de corpul delict, cu 
bobârnacii de rigoare. Micul erou a vrut să-și apere 
onoarea de poştaş şi a capsat vreo doi-trei dintre 
jefuitori, cu mușcături şi zgârieturi, aplicate cu simţ 
de răspundere. 

Am descoperit dezastrul singură. Toată suflarea 
băieţească din clasa mea era grămadă într-una din 
bănci, chicotind de mama focului, trăgând cu ochiul 
la mine. M-a ars în suflet o bănuială şi am luat 
arătătorul de la tablă, îndreptându-mă hotărâtă către 
focarul, care îmi infecta zilele. Am zărit bucăţica de 
hârtie mototolită din mâinile unuia dintre hultani și 
am croit prima spinare încovoiată sub povara 
curiozității. „„Vulturii” s-au împrăștiat urlând care 
încotro, dar cel cu corpul delict nu a mai scăpat din 
ghearele mele. Bad, bad girl!.. Cicatricile au rămas 
până în ziua de azi, pe care omul le etalează cu 
obidă, ori de câte ori mă întâlneşte. 

Prima mea dragoste s-a sfârşit în acea seară, 
sacrificată pe altarul indiscreției, pe care nu am 
putut-o îngădui. Au fost zadarnice toate rugămințile 
şi toată perseverenţa lui disperată. Bad, bad girl!... 


Pușa Chiriţă 


Informaţii şi convingeri 


Nu există informaţie care să nu fie 
dependentă de un context, ai nevoie s-o înţelegi din 
contextul ei. Informaţiile ne afectează deoarece ne 
emoționăm prea repede. Informaţia se verifică din 
trei surse cel puțin, priveşte-o din trei perspective 
diferite. Altcineva dacă s-ar uita la ea, ce-ar zice? 
Informaţia trebuie selectată bine. Poţi să-ţi creezi 
propria realitate fără să vrei prin a fi foarte 
predictibil în preferințele și căutările tale. Cum? 
Totul pleacă de la propriile convingeri. Oamenii 
bogaţi spun la unison că au puterea de a menţine în 
capul lor mai multe păreri contrare. Mintea ta face 
scenarii atunci când are o idee în cap, ceea ce este 
foarte bine pentru că ai posibilitatea de a lua o 
decizie mai bună. Fiecare scenariu imaginat de tine 
are propriile resurse distincte intre ele şi pe care le 
aloci fiecărui scenariu în parte. Când se schimbă 
radical contextul în care te găseşti, această abilitate a 
ta de a gândi scenarii variate devine critică, necesară 
Şi ajutătoare, ceea ce face diferenţa şi aduce câştig de 
cauză, este meritoriu şi matur. Deci, orice idee ai 
alege a o contextualiza. Gândeşte strategia și costul 
prăbuşirii planului. În oglinda retrovizoare este mult 
mai uşor să vezi traseul decât direct prin parbriz. 
Fiecare dintre noi avem propriile convingeri la care 
ținem inconștient. Ai prejudecata confirmării. Când 

o sută de oameni spun despre un lucru faptul că este 
bun, nu înseamnă și că este bun. Fiecare dintre noi 
pe acest pământ vrem să ne convingem că banii nu 
aduc fericirea şi o facem pe cont propriu. Vrei să ai 
un copil cu picioarele pe pământ? Atunci pune-i 
mereu responsabilităţi pe umeri, iar de la patru ani 
du-l într-un loc depărtat de casă şi apoi lasă-l să se 
întoarcă singur spre casă, tu urmărindu-l din umbră 
pentru a nu te vedea şi el se va putea concentra în 
liniște doar spre drumul pe care să se întoarcă singur 
spre casă. Acesta e doar un pas în modul de a-l 
învăţa să devină independent. 

Convingerile pe care le ai la adresa ta sunt în strânsă 
legătură cu sentimentele şi acţiunile tale. Imaginea 
de sine îți determină comportamentul, iar 
comportamentul, caracterul, în speţă realitatea în 
care trăieşti. Care este sentimentul ce predomină 
atunci când vrei să faci ceva anume? Ce crezi despre 
tine? Ce anume te motivează în orice întreprinzi? De 
obicei, vezi lucrurile pe care vrei să le vezi, nu şi pe 
acelea de care ai nevoie. Ai nevoie să vezi holistic, 
adică la 360 grade lucrurile care vin de la aceeași 
sursă și nu doar într-un singur sens, așa cum o facem 
toți. De ce să nu înveţi lucruri noi şi te tot învârți în 
acelaşi cerc, în aceeași lume în care ceea ce ai 
estimat se validează prin ceea ce îţi este pus în față 
fără a vrea să înveți lucruri noi? Nu schimbi 
perspectiva, nu te mai îndoieşti, rămâi cu atitudinea 
că oricum ştiai tu, la ce-ţi mai trebuie să afli noutăți 
despre lucrurile știute deja, astfel consolidându-ţi 
vechile convingeri.  Convingerile sunt nişte 
estimări ale realității care te-au ajutat în 
realitatea din trecutul tău și le-ai considerat ca 
fiind adevărate. De ce să nu devii sceptic privind 
trebuinţa lor în realitatea lui acum şi aici? Şansa 
favorizează o minte pregătită să vadă doar 
oportunități şi potențialul ce se arată în noi 
soluţii şi nu în problemele soluţiilor. 
-Broscoiașule, dincolo de ideile de bine şi de rău 
se află un câmp. Te aştept acolo. 

-He, sunt ascunse în văzul tuturor toate 
dorinţele noastre. Ca atare, nu începe dacă nu 
vei continua... 

Vieţile noastre se întreţes și acest lucru 
nu e întâmplător. Fiecare dintre noi este un fir 
vital în tapițeria altei persoane, ceea ce 
determină faptul că suntem cu toții implicaţi în 
această călătorie numită viață. Să ştii să te 
gândeşti şi la ceilalți înseamnă să ştii să trăieşti. 
Bucuriile celor din apropierea noastră trebuie să 
fie şi bucuriile noastre, iar necazurile lor trebuie 
să ne doară şi pe noi. Ceea ce faci altuia îți va fi 
făcut ţie, asta e toată filosofia pentru că mai 
devreme sau mai târziu viaţa îţi întoarce totul. O 
viață în care faci greșeli îți este mult mai 

folositoare decât una fără să faci nimic. Viaţa n- 
o  meriţi dacă n-o foloseşti.  Trăieşte-o 
bucurându-te de ea! 

-De ce?! 

-Pentru că plătești orice greşeală înregistrată 
acolo în subconștientul propriu şi vei plăti 
garantat, astfel ai şansa să-ți trezești conştiinţa la 
timp. Ai grijă de corpul tău pentru că este 
singurul loc unde va trebui să trăieşti. Alege un 
răgaz pe zi în care să nu gândești la nimic, doar 
simte. Astfel concentrându-te la aceeași oră în 
fiecare zi din ce în ce mai mult vei afla ce este 
fericirea permanentă, bucuria deplină care există 
în tine fără nicio explicație. Taci și antrenează-te 
în a face pauzele mari şi cât mai frecvente între 
gândurile pe care le ai şi descoperi fericirea de 
care ești atât de responsabilă, nu o mai aştepţi de 
la nimeni şi nimic din exteriorul tău. 

-Dacă renunţ la ceea ce sunt, devin ceea ce aş 
putea fi. Am un ego care este o parte din mine. 
EI este celălalt adevăr. Conştientizez că am frici 
de orice, oricând, am anxietăți, am atac de 
panică. De ce? 

-Pentru că nu acționezi şi presupui că gândeşti 
prea mult când, de fapt preiei ceea ce gândesc 
alții pentru tine și tu nu realizezi acest lucru. 


CONSTANCE (Va urma) 


Joi Mg, 
3 Loreta Din 


Membru al L.S.R.-Argeş 


Trăiri necenzurate 


Rămâi, tu raza dintr-o stea, 
Nu mai pleca nicicând, 
Alungă-mi tot ce este trist, 
Din ochi, dar şi din gând. 


Rămâi pe drumul cel ales, 


Lumina caldă ce-mi dă viață, 
Să-mi dăruiești clipe de-amor 
Şi un zâmbet larg, uitat pe față. 


Închide-mi ochii c-un sărut, 
Şi-am să fiu zâna bună, 

Te voi lăsa uşor să-mi guşti, 
Dulceaţa de pe gură. 


Să îmi ridici uşor şuviţa, 
Ce mi-a căzut rebel pe față, 
Cu un sărut şi pasiune, 
Trezeşte-n mine acel fior, 


Şi dă-mi din nou, poftă de viaţă. 


De vei simţi atunci, şi-ai vrea, 
Tu, rază ce căldură-mi dai, 
Voi fi-ntru totul doar a ta, 
Splendoarea trupului s-o al. 


Rămâi tu raza dintr-o stea, 

Pe culmi de mult visate, 

În schimb, din plin vei savura, 
Trăiri necenzurate. 


Visează pentru mine 


Visează pentru mine, 
Căci eu am obosit, 

Am fost pierdută-n lume, 
Acum m-am regăsit. 


Visează pentru mine, 
Şi dă-mi speranță iar, 
Căci mult timp s-a pierdut, 
Dar poate nu-n zadar. 


Alungă-mi oboseala, 
Ce-n ani am adunat, 
Să-mi readuci speranța, 
Cândva ce-ai spulberat. 


Redă-mi acea iubire, 

Şi du-mă înapoi, 

De crezi c-a fost greşeală, 
Tăcerea dintre noi. 


Visează pentru mine, 

Visează pentru noi, 
Că viaţa ni-i străină. 
Suntem nefericiţi, 
Pe dinăuntru, goi. 


Şi de-ai dori apoi, 

Cu drag să-mi ţii o mână, 
Doar retrăind iubirea, 
Putem visa-mpreună. 
Regăsire 


Mereu aici mă regăsesc, 
Vorbind cu tine, mare, 

Tu, ca răspuns la tot ce-ţi spun, 
Trimiţi valuri rând pe rând, 

La mine la picioare. 


ŞI se tot zbat ca într-un dans, 
E dans sau înclinare? 

Parcă te bucuri că mă vezi 
Şi le trimiţi să mă atingă, 

În semn de salutare. 


Sunt fascinată să privesc, 

A ta dimensiune, 

Îți povestesc tot ce-am făcut, 
Ce simt şi plâng şi râd cu tine... 


Vărs o lacrimă în tine, 
Te prefaci că nu o vezi, 
Cu săruturi trimiţi briza, 
De pe faţă tu mi-o ştergi. 


Câteodată nu vorbesc, 

Mă gândesc, stau abătută, 
Îmi trimiţi mai multe valuri, 
Ce picioarele-mi sărută. 


Nici nu ştiu de mă-nţelegi, 
Sau intru în meditaţie, 
După ce vorbesc cu tine, 
Mă încarc cu energie 

Şi cu multă inspiraţie. 


Plec cu sufletu-mpăcat, 

Că m-am regăsit pe mine, 
lar când vreau să îţi vorbesc, 
Mă întorc, mare la tine. 

Omul apocaliptic 


În Vishnu Purana, o scriere profetică de limbă 
sanscrită, Kali-yuga sau Era Demonului, Era 
Întunericului, epoca de fier (epoca actuală), a patra şi 
ultima din ciclul erelor vedice, este descrisă astfel: 

„În  Kali-yvuga vor exista numeroşi 
conducători care se vor lupta între ei pentru putere. Ei 
nu vor avea caracter. Violenţa, minciuna şi 
imoralitatea vor fi la ordinea zilei. Prietenia şi natura 
binelui vor dispărea încet. Pasiunea şi desfrâul vor 
constitui unica atracție dintre sexe. Femeile vor fi 
obiecte de plăcere sexuală. Oamenii înţelepţi vor fi 
ridiculizaţi şi făcuţi de ruşine. În lume, unica lege va 
fi legea celui bogat.”La sfârşitul erei Kali-yuga, 
lumea se va scufunda într-un văl de beznă, creându-se 
premisele absolute ale sfârşitului lumii, Kalarati 
(Noaptea Timpului). 

Cea mai veche dintre scrierile creștine, 
Apocalipsa lui loan Teologul, este atribuită lui loan, 
care a fost exilat — după tradiţie — de împăratul Nero 
pe insula Patmos. Această ultimă carte a Noului 
Testament se deosebeşte în mod izbitor de celelalte şi 
are un caracter escatologic (vorbind despre sfârşitul 
omului şi al lumii). 

Deoarece din text lipsesc dogmele 
fundamentale (Sfânta Treime, păcatul originar, viaţa 
terestră a lui lisus, Sfintele taine ş.a.), s-a purtat o 
lungă polemică asupra includerii Apocalipsei în 
cuprinsul canonic al Noului Testament. În anul 363, 
când sinodul din Laodikeia a stabilit componenţa 
canonică a noului testament, Apocalipsa era încă o 
problemă litigioasă, textul fiind admis definitiv abia 
în sinodul din Cartagina, în anul 419. 

Anunţând apropiatul sfârşit al lumii, ea a stat 
la baza mişcărilor milenariste. Dar primul mileniu a 
trecut şi lumea nu s-a sfârşit. Au apărut noi 
teoreticieni, precum abatele cistercian calabrez 
Ioachim de Flora (Giachino da Fiore), care promova 
data de 1260. 

Tibetanii aşteaptă un Mesia-războinic, ce 
trebuie să sosească. În textele Tantrei Kalachakra, 
(Kalachakra se traduce prin Roata Timpului), se 
spune:În timpul domniei celui de-al douăzeci şi 
cincilea rege Kulika, lumea pe care o cunoaştem va fi 
cucerită de un împărat rău (...). Regele Kulika Rudra 
Chakrin, „Cel Mânios cu Roata”, va strânge o oştire 
mare şi-l va învinge pe împăratul cel rău şi pe aliaţii 
acestuia, în marea bătălie finală de la sfârşitul lumii. 
Victoria va marca începutul unei Epoci de Aur, pline 
de perfecţiune pentru ființele umane, care va ţine o 
mie de ani. 

În textele tradiţionale hinduse, cum ar fi 
Kalki Purana, este menţionat Kalki Avatara, un 
sacerdot războinic, care vine şi conduce o bătălie ce 
va avea ca rezultat distrugerea definitivă a epocii 
Kali-yuga, înainte de intrarea într-un nou ciclu, o 
Epocă de Aur, care va dura o mie de ani. 

În aceste două texte profetice, de asemenea şi 

în Apocalipsa lui loan, întâlnim marea încleştare 
dintre forţele binelui şi cele ale răului, precum şi 
instaurarea unei noi ere ce va dura o mie de ani (în 
Apocalipsă, împărăţia lui lisus de o mie de ani). Se 
pare că cele trei texte prezic acelaşi eveniment, ar fi 
ilogic să presupunem trei bătălii finale şi trei ere de o 
mie de ani. 
În Mongolia şi Tibet există temple închinate lui 
Maitreya şi inscripții pictate sau săpate în piatră, care 
spun: „Vino, Maitreya, vino. Te aşteptăm!” În 
Apocalipsa lui loan, găsim: „Vino, Domnule lisus!” 

Apocatastaza este o credință religioasă 
specifică maniheismului, privind o etapă obligatorie 
în succesiunea mântuirii omenirii când, în plan 
cosmic, ar urma să se desfăşoare lupta finală între 
lumină şi întuneric. 

Germenii  apocatastaziei se găsesc în 
zoroastrism (înfruntarea între Ahura-Mazda şi Angra- 
Mainyu, adică între bine şi rău) şi în doctrina 
esenienilor (lupta între forțele luminii şi 
întunericului). 

Ideea înfruntării finale e cuprinsă şi în 
doctrina creştină oficială, pe baza escatologiei din 
Apocalipsă (lupta dintre forţele îngereşti şi cele ale 
lui Satana de pe câmpiile Armagheddonului). 

Origenes, proeminent teolog creştin (sec. III), 
a dezvoltat o apocatastază originală (pe temeiul 
doctrinei apostolului Pavel asupra recapitulării 
universului în ființa lui lisus Christos), susținând 
mântuirea totală în care se va mântui chiar şi Satan. 

Fiind creştini, deşi F. Nietzsche susținea că 
ultimul creştin a murit pe cruce, rămânem la 
Apocalipsa lui loan Teologul. Aici aflăm că îngerul 1- 
a avertizat: „Să nu pecetluieşti cuvintele prorociei din 
cartea aceasta. Căci vremurile sunt aproape.” Aşa să 
fie? 

Lavinia Vieru 


În lumea lui Magritte 
(partea 1) 


Artiştii nu sunt doar maeștrii liniei, 
formelor şi ai culorilor, dar sunt şi gânditori 
prin excelenţă. Arta nu se lucrează doar cu 
mâna, ci şi cu mintea, sufletul, trăirea. Artistul 
nu are doar “mână bună” sau “mână formată”, 
ci şi gândire exersată. Unul dintre aceşti 
gânditori prin alfabetul vizualului este Rene 
Magritte. 

La Magritte primează adesea forma clară, 
ideală pentru redarea unui conţinut de gândire. 
Altfel, picturalitatea ar fi “înghiţit” limpezimea 
ideilor sale. Magritte are nevoie de claritate 
tocmai pentru că expunerea ideilor sale vizează 
noțiuni complexe. 

Să observăm puţin jocurile vizuale ale 
pictorului Magritte! 

“Condiţia umană” este o lucrare care ne 
prezintă un efect optic încântător. Peisajul 
pictat pe pânză este o proiecţie a naturii care se 
desfăşoară în continuarea spaţiului descris de 
fereastra deschisă. Conturul pânzei aflată pe 
şevalet nu este lesne perceptibil, iar asta îl face 
pe privitor să confunde tabloul pictat cu natura 
însăşi. ŞI totuşi, nu este vorba în lucrare despre 
jocuri şi iluzii optice, ci despre “condiţia 
umană”. Omul este privit ca o pânză pictată şi o 
copie a naturii. Omul, din a cărui vieţuire nu 
mai rămâne, după ce jaluzelele au acoperit 
fereastra vieţii, decât urma obiectuală a ceea ce 
el a înfăptuit. Omul va rămâne un ecou în 
piatră. Aceasta este condiția sa. Centrul de 
interes este dat de pomul înverzit din pictura 
tabloului. În spatele pânzei, se continuă peisajul 
real. Pictorul ne face astfel să credem că în faţă, 
pe fereastră, chiar se află un pom. Dar oare 
chiar este întocmai? Sau poate, apelând la 
resorturile imaginaţiei, artistul pictează pe 
pânză ceea ce lipseşte în real? 

Luna este un laitmotiv în opera lui 
Magritte. “Marele stil” nu face excepție. Aici, 

artistul a pictat luna aşa cum poate a văzut-o de 
timpuriu, cu ochii neexperimentați de copil, ca 
un pământ cu continente şi ape, ca o oglindă a 
Pământului pe cerul nopții. Artistul merge mai 
departe. Pământul-Lună sau Luna-Pământ ia 
naştere dintr-o “tulpină” de floare proiectată pe 
cerul nopţii. Tulpina din pământ creşte şi 
dezvoltă ca o coroană, un pământ nou pe care îl 
ridică până la lună şi îl contopeşte cu aceasta. 
Luna pare a deveni un pământ nou. 

Lucrarea “La corde sensible” 
impresionează prin seninătate, 
monumentalitate, măreție, inedit. Un peisaj 
montan amplasat sub linia orizontului şi un nor 
imens proiectat pe seninul cerului pot fi 
elemente comune, banale. Paharul colosal care 
uneşte spaţiul terestru cu cel celest şi care 
aşteaptă ca o presupusă ploaie să-l umple, oferă 
imaginii mister, în plină strălucire a zilei. Lipsit 
de umbre, misterul este dezgolit, şi totuşi, 
ascuns. Cupa de cristal susține ca o coloană 
vidul dintre cer şi pământ. Magritte surprinde 
prin jocul macro-micro. 

Microcosmosul se transformă în macrocosmos, 
devine egal cu acesta, dar îşi păstrează 
caracteristicile primordiale. Paharul rămâne 
pahar, aşezat pe masa lumii. 

Microcosmosul trăieşte în macrocosmos, îl 
egalează şi apoi ajunge să concureze cu acesta 
din urmă,  ocupându-i propriul spațiu. 
Artificialul capătă dimensiuni colosale şi 
coabitează cu naturalul. Este un artificiu, 
elegant, aristocrat, rafinat. 

Spaţialitatea este un alt joc pe care 
mizează Magritte. Spectatorul priveşte 
concomitent din două unghiuri. Prima dată 
priveşte dintr-un loc superior care îi permite să 
cuprindă măreția la care asistă. Apoi, desenul 
suportului cupei, elipsa din partea de jos, ne-ar 
contrazice şi ar spune că suntem şi noi, la 
rândul nostru, nişte uriaşi care privim paharul, 
dar cumva aşezaţi pitiți, pândind de pe 
marginea unei mese imaginare. 

Munţii din spate care se repetă până se 
topesc în griul-albăstrui al atmosferei amplifică 
imaginea în adâncime. Până aproape de munţi, 
platoul de pajişte este scăldat în lumină. Simplu 
şi concis cum este, Magritte pictează aerul către 
depărtări în griuri subtile şi distincte. Albastrul 
pur al cerului apropie imaginea în partea 
superioară. 

(Va urma) 

Carte nouă: 


Ju, omule, te-ai nizout călăkot, 
Un vizătov, pe-otbită, totagtii, 
Dar ştii, că, ești ur miile 

Vii și te duci cas otize astă. 
După bumină tot i după va 
Unu timmțo pebueci, cu aie tăi Semeni 
Gândul ta duce la parada 
Jubitez, dir, suțlat, de asemeni: 
În tâmp şti călătot, după sămoţi 
To ybată în wetmauă săr-nwveţi, iubite 
Vezi să doi genă și la uumaţi 

n toate să, vămână, emitea. 

Pe dumul sotii, vernie călătot, 
Întu-o cnadintă, păgaţti ca, masitot 
Qtii de capăt și de vegă be sfint. 

„Între răsărit şi apus,, 
Pictură de Loreta Din 


Pictură de de Liliana Nanu 


